KATEKIZ BIHAN SANT PIUS X\nI. GWIRIONEZIOÙ PENNAÑ HOR FEIZ SANTEL_ 12\nII. RANNOÙ PENNAÑ AR GELENNADUREZH KRISTEN_ 12\nIII. AKTOÙ A FEIZ, A ESPERAÑS, A GARANTEZ HAG A GEUZ_ 12\nKATEKIZ BIHAN_ 20\nKENTAÑ RANN : GWIRIONEZIOÙ PENNAÑ AR FEIZ 20\nKENTEL 1: SIN AR GROAZ SANTEL_ 21\nKENTEL 2: UNDED HA TREINDED DOUE 22\nKENTEL 3: ENKORFADUR MAB DOUE_ 22\nKENTEL 4 : DONEDIGEZH JEZUZ-KRIST DA ZIWEZH AR BED HAG AN DIV VARN_ 27\nKENTEL 5: AN ILIZ SANTEL KATOLIK, GWALC'H AR PEC'HEDOÙ HA KEDUNIEZH AR SENT _ 27\nEILVET RANN : AR BEDENN_ 28\nKENTEL NEMETI : AR BEDENN_ 28\nTREDE RANN : GOURC'HEMENNOÙ DOUE, RE AN ILIZ HAG AR PEC'HED_ 29\nKENTEL 1. GOURC'HEMENNOÙ DOUE _ 30\nI. GOURC'HEMENNOÙ DOUE DRE-VRAS_ 30\nII. GOURC'HEMENNOÙ DOUE UNAN HAG UNAN 31\nKENTEL 2. ERBEDENNOÙ AN ILIZ_ 35\nKENTEL 3. AR PEC'HED _ 36\nPEVARE RANN : AR SAKRAMANTOÙ_ 37\nKENTEL 1: AR SAKRAMANTOÙ DRE VRAS_ 38\nKENTEL 2: AR VADEZIANT_ 39\nKENTEL 3: AR GOUZOUMENN_ 40\nKENTEL 4: SAKRAMANT AN AOTER 42\n§1. BEZAÑS GWIRION JEZUZ-KRIST EN EUKARISTIEZH_ 43\n§2. KEFRIDI HAG EFEDOÙ AN EUKARISTIEZH_ 43\n§3. PENAOS KOMUNIAÑ A-ZOARE. AN DEVER DA GOMUNIAÑ._ 44\n§4. AN OFERENN : AN ABERZH SANTEL 45\nKENTEL 5: AR BINIJENN 46\n§1. PENAOS PRIENTIÑ AR BINIJENN : AN ENKLASK A GOUSTIAÑS_ 47\n§2. AR C'HEUZ-BRAS HAG AR YOUL VAT 48\n§3. AN EMDAMALL : ANZAV AR PEC'HEDOÙ _ 48\n§4. AN ABSOLVENN HAG AN DIC'HAOUIÑ 49\nKENTEL 6: AN NOUENN_ 49\nKENTEL 7: AN URZH_ 50\nKENTEL 8: AR BRIEDELEZH_ 50\nPEMPVET RANN : AR VERTUZIOÙ DOUEONIEL_ 50\nKENTEL NEMETI : AR VERTUZIOÙ DOUEONIEL_ 51\n§1. AR FEIZ_ 51\n§2. AN ESPERAÑS _ 52\n§3. AR GARANTEZ _ 52\n§4. AN AKTOÙ A FEIZ, A ESPERAÑS HAG A GARANTEZ_ 52\nI. GWIRIONEZIOÙ PENNAÑ HOR FEIZ SANTEL\nGrit sin ar groaz.\nEn anv an Tad hag ar Mab hag ar Spered Santel. Evel-se bezet graet.\nLavarit se e latin.\nln nomine Patris et Filii et Spiritus Sancti. Amen.\nPiv en deus krouet ac’hanoc’h ?\nAn Aotrou Doue an hini en deus krouet ac’hanon.\nEvit petra en deus an Aotrou Doue ho krouet hag ho lakaet er bed?\nAn Aotrou Doue en deus krouet ac’hanon evit anavezout anezhañ, karout anezhañ ha servij anezhañ er bed-mañ, hag evit bezañ gantañ da viken er bed all.\nPetra eo an Aotrou Doue ?\nAn Aotrou Doue a zo ur Boud peurvat, Krouer ha mestr an neñv hag an douar.\nUn Doue ez eus nemetken ?\nYa! N’eus nemet un Doue.\nE pelec’h emañ an Aotrou Doue ?\nEn neñv, war an douar hag e pep lec’h emañ an Aotrou Doue.\nHa pep tra a vez gwelet gant an Aotrou Doue ?\nYa, pep tra a vez gwelet gant an Aotrou Doue, betek hor soñjoù zoken.\nHag an Aotrou Doue ez eus bet anezhañ a-viskoazh ?\nYa, an Aotrou Doue ez eus anezhañ a-viskoazh ha da viken : n’eo ket suj d’an amzer.\nHag an Aotrou Doue a zo dezhañ ur c'horf eveldomp ?\nAn Aotrou Doue n'eus ket a gorf dezhañ peogwir ez eo spered penn-da-benn.\nPet Person ez eus en Aotrou Doue ?\nTri Ferson disheñvel-mat ez eus en Aotrou Doue.\nPe anv eo an tri Ferson en Aotrou Doue ?\nAn Tad, ar Mab hag ar Spered Santel eo o anv.\nHa kevatal eo Personed an Dreinded Santel-tre etrezo ?\nKevatal eo penn-da-benn Personed an Dreinded Santel-tre etrezo, peogwir ez int kensolwez.\nPehini eus an tri Ferson a zo en em c’hraet den ?\nAn eilvet Person, da lavaret eo ar Mab, eo en deus en em c’hraet den.\nPenaos en deus Mab Doue em c’hraet den ?\nMab Doue en deus em c'hraet den dre gemer ur c'horf hag un ene, evel hor re-ni, e korf glan-tre ar Werc’hez Vari, dre obererezh ar Spered Santel.\nPe anv eo Mab Doue aet da zen ?\nJezuz-Krist eo anv Mab Doue aet da zen.\nPiv eo Jezuz-Krist neuze ?\nMab Doue aet da zen eo Jezuz Krist.\nPerak en deus Mab Doue em c’hraet den ?\nEvit salviñ ac’hanomp en deus Mab Doue em c'hraet den.\nPetra e talvez : “evit salviñ ac’hanomp” ?\n“Evit salviñ ac’hanomp” a dalvez dieubiñ ac’hanomp eus ar pec’hed hag eus an ifern, ha bezañ dellezek eus gloar ar baradoz.\nPetra a vez roet gant an dud er baradoz ?\nEr baradoz e vez roet d'an dud gwelout an Aotrou Doue ha kement mad a zo, hep gouzañv tamm droug ebet.\nPetra a c'houzañver en ifern ?\nEn ifern e c’houzañver da viken ezvezañs gwel an Aotrou Doue, an tan treamzerel hag an holl poanioù, hep tamm mad ebet.\nPiv a vez kondaonet d’an ifern ?\nKondaonet e vez d’an ifern ar re o deus nac'het karout ha servij an Aotrou Doue hag a varv hep keuz.\nPetra en deus graet Hor Salver Jezuz-Krist evit salviñ ac’hanomp ?\nEvit hor salviñ, Hor Salver Jezuz-Krist en deus gouzañvet ha marvet eo war ar groaz.\nHa dasorc’het eo Hor Salver Jezuz-Krist ?\nHor Salver Jezuz-Krist, tri deiz war-lerc’h e varv, a zo dasorc´het gourzrec’hus ha gant gloar, ha ne varvo mui biken.\nII. RANNOÙ PENNAÑ AR GELENNADUREZH KRISTEN\nPe re eo rannoù pennañ ar gelennadurezh gristen ?\nPeder rann bennañ ez eus er gelennadurezh kristen : ar Gredo, ar Pater noster, ar Gourc’hemennoù hag ar Sakramantoù.\nLavarit ar Gredo, da lavaret eo : Krediñ a ran e Doue\n1. Krediñ a ran en Aotrou Doue, an Tad hollc'halloudek, krouer an neñv hag an douar.\n2. Hag e Hor Salver Jezuz-Krist, e vab unganet, hon Aotrou.\n3. A zo bet koñsevet dre nerzh ar Spered Santel, ganet gant ar Werc’hez Vari.\n4. En deus gouzañvet dindan Poñs Pilat, a zo bet kroazstaget, marvet ha sebeliet.\n5. A zo diskennet d’an ifernioù ; d’an trede deiz eo savet a varv da vev ;\n6. Pignet eo d’an neñv hag azezet en tu dehoù da'n Aotrou Doue, an Tad hollc'halloudek.\n7. Ac'hano e teuio da varn ar re vev hag ar re varv ;\n8. Krediñ a ran er Spered Santel ;\n9. Krediñ a ran an Iliz Santel, Katolik ; e keduniezh ar Sent ,\n10. E pardon ar pec’hedoù ;\n11. E dasorc’hidigezh ar c’hig ;\n12. Er vuhez treamzerel. Evel-se bezet graet.\nLavarit ar Gredo e latin.\n1. Credo in Deum Patrem omnipotentem, Creatorem cœli et terrae.\n2. Et in Jesum Christum Filium ejus unicum, Dominum nostrum.\n3. Qui conceptus est de Spiritu Sancto, natus ex Maria Virgine ;\n5. Descendit ad inferos ; tertia die resurrexit a mortuis.\n7. Inde venturus est judicare vivos et mortuos.\nLavarit ar Pater Noster e brezhoneg.\n1. Hoc'h anv bezet santelaet ;\n2. Ho rouantelezh deuet deomp ;\n3. Ho polontez bezet graet war an douar evel en neñv ;\n4. Roit deomp hiziv hor bara pemdeziek ;\n5. Pardonit deomp hor pec’hedoù evel ma pardonomp d’ar re o deus manket ouzhomp ;\n6. Ha n’hol lezit ket da gouezhañ en temptadur,\n7. Met hon diwallit diouzh an droug. Evel-se bezet graet.\nLavarit ar Pater Noster e latin.\n1. Santificetur nomen tuum ;\n2. Adveniat regnum tuum ;\n3. Fiat voluntas tua sicut in caelo et in terra ;\n4. Panem nostrum quotidianum da nobis hodie ;\n5. Et dimitte nobis debita nostra sicut et nos dimittimus debitoribus nostris ;\n6. Et ne nos inducas in tentationem ;\nUr bedennig all ez eus ouzhpenn ar Pater Noster, neketa?\nOuzhpenn ar Paster Noster, ez eus ivez an Ave Maria ma saludomp ha pedomp drezañ ar Werc’hez Vari Santel-tre.\nLavarit an Ave Maria e brezhoneg.\nSalud, Mari, leun a c'hras, an Aotroù Doue a zo ganeoc’h, benniget oc’h dreist an holl gwragez ha benniget eo ivez frouezh ho korf Jezuz. Santez Mari, Mamm da Zoue, pedit evidomp pec’herion, bremañ ha da eur hor marv. Amen.\nLavarit an Ave Maria e latin.\nUr bedennig ez eus en enor an Dreinded Santel, neketa?\nAr Gloria a lavarer en enor an Dreinded Santel.\nLavarit ar Gloria e brezhoneg.\nKlod d’an Tad ha d'ar Mab ha d'ar Spered Santel, evel ma oa er penn kentañ, ha bremañ ha da viken a gantvedoù da gantvedoù. Evel-se bezet graet.\nLavarit ar Gloria e latin.\nGloria Patri et Filio et Spiritui Sancto; sicut erat in principio, et nunc et semper et in saecula sreculorum. Amen.\nPet gourc’hemenn a ro an Aotrou Doue deomp ? Pere ez int ?\nDek gourc’hemenn a ro an Aotrou Doue deomp. Me eo an Aotrou da Zoue ;\n1) N’az po ket a zoueed all estregedon-me ;\n2) Ne zistagi ket en aner anv an Aotrou ;\n3) Az pez soñj da santelaat ar festoù ;\n4) Da dad ha da vamm a enori ker pell ha ma vevi ;\n5) Ne lazhi ket ;\n6) Ne vagi ket a soñjoù dic’hlan ;\n7) Ne laeri ket ;\n8) Ne falstestinii ket ;\n9) Ne c’hoantai ket gwreg an nesañ ;\n10) Ne c'hoantai ket madoù an nesañ.\nPet gourc’hemenn a ra an Iliz ouzhomp ? Pere ez int ?\nPemp gourc’hemenn a ra an Iliz ouzhomp :\n1) Selaou an oferenn bep sul ha da geñver an holl goueloù arbennik.\n2) Yuniñ e-pad ar C’horaiz, ar Pevar-Amzer hag ar Vijiloù gourc’hemennet ; na zebriñ kig an deizoù difennet ;\n3) Kofes ur wech ar bloaz da nebeutañ, ha kevuniañ da geñver Pask er barrez ;\n4) Paeañ an deog dleet d’an Iliz hervez ar c’hiz ;\n5) Na eurediñ er marevezhioù difennet, da lavaret eo adalek kentañ sul an Avent betek an Epifaniezh, hag adalek kentañ deiz ar C’horaiz betek eizhetez Pask.\nPet sakramant ez eus ? Pere ez int ?\nSeizh sakramant ez eus : 1) Ar Vadeziant ; 2) Ar Gouzoumenn ; 3) An Eukaristiezh ; 4) Ar Binijenn ; 5) An Nouenn ; 6) An Urzh ; 7) Ar Briedelezh.\nPiv en deus krouet ar sakramantoù-se ?\nHor Salver Jezuz-Krist an hini en deus krouet ar sakramantoù-se.\nIII. AKTOÙ A FEIZ, A ESPERAÑS, A GARANTEZ HAG A GEUZ\nLavarit an Akt a Feiz.\nKrediñ a ran start, o va Doue, en holl bennadoù eus ar feiz, en o douez ez eus un Doue nemetken e tri Ferson doueel, kevatal ha disheñvel an eil diouzh egile, a vez graet anezho an Tad, ar Mab hag ar Spered Santel ; en deus ar Mab em c’hraet den, dre gemer ur c’horf denel dre obererezh ar Spered Santel, hag un ene denel e kof ar Werc’hez-Vari peurc’hlan ; marvet eo evidomp war ar groaz ; dasorc’het eo, pignet eo d’an neñv, ha da ziwezh ar bed e tiskenno evit barn an holl re vev ha marv, ha reiñ da viken ar baradoz d’ar re vat hag an ifern d’ar re fall. D'ho heul, o va Doue, e kinnig an Iliz Santel ar pennadoù-se da grediñ. O diskuliet hoc'h eus dezhi ha faziañ n'hellit ket, nag hol lakaat da faziañ, dre ma’z oc'h ar Wirionez end-eeun.\nLavarit an Akt a Esperañs.\nVa Doue, va holl esperañs, ennoc'h emañ va holl fiziañs : esperiñ a ran digant ho madelezh, mirout ho kourc'hemennoù, dre sikour dellid, pasion ha marv Jezuz va Salver, evel-se, dre m'hoc'h eus o grataet ha dre ma'z oc'h hollc'halloudek, holldrugarezus, dre ma talc'hit atav d'ho ker, 'mo gras d'ober va Silvidigezh, ha da vont d’ar Baradoz er bed all.\nLavarit an Akt a Garantez.\nVa Doue, ho karout a ran a-greiz va c'halon ha dreist kement tra a zo, abalamour ma'z oc'h peurvat ha din meurbet da vezañ karet. Va nesañ a garan ivez eveldon va-unan abalamour deoc'h, va Doue.\nLavarit an Akt a Zamazreg hag a Geuz.\nO ! Va Doue, keuz-bras a sav din a-greiz ma c’halon a vezañ bet anoazet ac’hanoc’h. Keuz bras din abalamour d’an ifern a zellezan bezañ lakaet e-barzh hag abalamour d’ar baradoz am eus kollet ; keuz brasoc’h din avat peogwir em eus dre ma fec'hed anoazet un Doue mat hag uhel eveldoc'h. Gwelloc’h e kavfen bezañ marv kentoc’h eget bezañ anoazet ac’hanoc’h ; ha kinnig a ran start na bec’hiñ biken mui, ha tec’hout dalc’hmat rak an holl digarezioù da bec'hiñ.\nGant peseurt pedenn all e saludomp hag e c’halvomp ar Werc’hez Vari Santel-tre ?\nGant ar Salve Regina e saludomp hag e c’halvomp ar Werc’hez Vari Santel-tre.\nDibunit ar Salve Regina e brezhoneg.\nSalud, Rouanez, o Mari, Mamm a druez ; buhez ha douster hag esper hoc'h c'haeznez. Etrezek ennoc'h e kriomp e-kreiz hon arvar. Klevit hon huanad, pa c'harmomp en daeroù eus an draonienn-mañ a c'hlac'har. Troit eta war-zu hon dienez, kened dispar, ho taoulagad trugarezus, hon advokadez! Ha Jezuz, ho Mab santel, frouezhenn ho korf benniget, en diskouezit dimp en Neñvoù, er vuhez, Mamm ken dous, o ken mat, o Mamm ar joa, Itron Varia.\nDibunit ar Salve Regina e latin.\nSalve, Regina, Mater misericordiae ; vita dulcedo et spes nostra, salve. Ad te clamamus, exules fi1ii Hevae. Ad te suspiramus, gementes et fientes, in hac lacrymarum valle. Eia ergo advocata nostra, illos tuos misericordes oculos ad nos converte. Et Jesum, benedictum fructum ventris tui, nobis post hoc exilium ostende. O clemens, o pia, o dulcis Virgo Maria!\nGant peseurt pedenn all e saludomp hag e c’halvomp hon Ael Mat?\nGant an Angele Dei e saludomp hag e c’halvomp hon Ael Mat.\nDibunit an Angele Dei e brezhoneg.\nAel a Zoue, c’hwi hag a zo ma ziwaller dre ur vadelezh eus karantez an Aotrou Doue, sklerijennit-me, gwarezit-me ha renit-me.\nDibunit an Angele Dei e latin.\nPe pedennoù all a zo boutin evit ar gristenion ?\nAr pedennoù boutin all evit ar gristenion a zo : ar c’h- Confiteor, an Angelus Domini hag ar Requiem aeternam evit ar re varv.\nDibunit ar c’h-Confiteor e brezhoneg.\nKofes a ran da Zoue hollc’halloudek, da Vari gwenvidik ha gwerc’hez da viken, da Sant Mikael Arc’hael, da Sant Yann-Vadezour, d’an Ebestel Sant Per ha Sant Paol, d’an holl Sent (ha deoc’h-c’hwi, ma Zad), em eus pec’het kalz, dre soñjal, dre gomz ha dre ober, dre va faot, dre va faot, dre va brasañ faot. Setu perak ez aspedan Mari gwenvidik ha gwerc’hez da viken, Sant Mikael Arc’hael, Sant Yann-Vadezour, an Ebestel Sant Per ha Sant Paol, an holl Sent (ha c’hwi ivez, ma Zad), da bediñ evidon Doue hon Aotrou.\nLavarit ar c'h-Confiteor e latin.\nConfiteor Deo omnipotenti, beatae Mariae semper Virgini, beato Michaeli archangelo, beato Joanni Baptistre, Sanctis Apostolis Petro et Paulo, omnibus Sanctis, (et tibi, Pater), quia peccavi nimis cogitatione, verbo et opere, mea culpa, mea culpa, mea maxima culpa. Ideo precor beatam Mariam semper Virginem, beatum Michaelem archangelum, beatum Joannem Baptistam, sanctos Apostolos Petrum et Paulum, omnes Sanctos (et te, Pater), orare pro me ad Dominum Deum nostrum.\nDibunit an Angelus Domini e brezhoneg.\nAel an Aotroù a zegasas kemenn da Vari, ha konsevel a reas dre vertuz ar Spered-Santel. Ni ho salud, Mari, h.a.\nSetu matezh an Aotrou ; ra vezo graet hervez ho komzoù. Ni ho salud, Mari, h.a.\nHag ar Verb en deus em c’hraet kig ; bevet en deus en hon touez. Ni ho salud, Mari, h.a.\nDibunit an Angelus Domini e latin.\nAngelus Domini nuntiavit Mariae et concepit de Spiritu Sancto. Ave Maria, etc.\nEcce ancila Domini, fiai mihi secundum verbum tuum. Ave, Maria, etc.\nEt Verbum caro factum est; et habitavit in nobis.\nGratiam tuam, quaesumus, Domine, mentibus nostris infunde, ut qui, Angelo nuntiante, Christi Filii lui Incarnationem cognovimus, per passionem ejus et crucem ad resurrectionis gloriam perducamur. Per eumdem Christum Dominum nostrum. Amen.\nPegoulz e ranker dibunañ an Angelus Domini ?\nDa veure, da greisteiz, ha da noz pa son ar c’hleier e ranker dibunañ an Angelus Domini.\nDibunit e brezhoneg ar Requiem aeternam evit eneoù santel ar purgator.\nRoit dezho an diskuizh treamzerel, Aotrou ; ra vezint sklerijennet gant ar goulou peurbadel ! Ra ziskuizhint e peoc’h. Evel-se bezet graet.\nDibunit e latin ar Requiem aeternam evit eneoù santel ar purgator.\nPe bedenn all a zibuner evit eneoù ar purgator ?\nAn De Profundis a zibuner ivez evit eneoù ar purgator :\nDe profundis clamavi ad te, Domine; exaudi vocem meam. Sustinuit anima mea in verbo ejus ; speravit anima mea in Domino. Et ipse redimet Israel, ex omnibus iniquitatibus ejus. Requiem aeternam dona eis, Domine? Et lux perpetua luceat eis.\nKENTAÑ RANN : GWIRIONEZIOÙ PENNAÑ AR FEIZ\nKENTEL 1: SIN AR GROAZ SANTEL\nHa kristen oc’h ?\nYa, kristen on dre c'hras Doue.\nPetra eo bezañ kristen ?\nBezañ kristen a zo diskleriañ feiz ha lezenn Jezuz-Krist.\nPenaos ez aer da gristen ?\nDre ar Vadeziant Santel ez aer da gristen.\nPehini eo sin ar gristenion ?\nSin ar groaz eo sin ar gristenion.\nPenaos e rit sin ar groaz ?\nSin ar groaz a ran dre lakaat ma zorn dehou d’am fenn ha lavarout : En Anv an Tad ; d’am bruched war-lerc’h, en ur lavarout : Hag ar Mab ; ha war-lerc’h d’am skoaz kleiz ha d’am skoaz dehou, en ur lavarout : Hag ar Spered Santel ; hag en diwezh e lavaran : Evel-se bezet graet .\nPerak eo sin ar groaz sin ar gristenion ?\nSin ar groaz a zo sin ar gristenion, peogwir e lak kemm etre ar gristenion hag ar re zivadez.\nPetra a vez aroueziet gant sin ar groaz ?\nMisterioù pennañ hor feiz a vez aroueziet gant sin ar groaz.\nPetra eo misterioù pennañ hor feiz ?\nMisterioù pennañ hor feiz ez eus daou anezho : 1) Unanded ha Treinded Doue ; 2) Enkorfadur, Pasion ha Marv Hon Aotrou Jezuz-Krist.\nPetra e talvez : Unanded Doue ?\nUnanded Doue a dalvez n'eus nemet un Doue.\nPetra e talvez : Treinded Doue ?\nTreinded Doue a dalvez ez eus e Doue tri Ferson kevatal etrezo ha disheñvel an eil diouzh egile, a reer anezho an Tad, ar Mab hag ar Spered Santel.\nPenaos eo sin ar groaz un arouez eus Unanded ha Treinded Doue ?\nSin ar groaz a zo un arouez eus Unanded ha Treinded Doue, rak pa lavaromp En anv e tiskleriomp ez eus un Doue nemetken, ha pa lavaromp An Tad, hag ar Mab hag ar Spered Santel e tiskleriomp ez eus e Doue tri Ferson disheñvel evit gwir.\nPetra e talvez : Enkorfadur, Pasion ha Marv hon Aotrou Jezuz-Krist ?\nEnkorfadur, Pasion ha Marv hon Aotrou Jezuz-Krist a dalvez en deus Mab Doue em c’hraet den, en deus gouzañvet hag ez eo marvet war ar groaz evit salviñ ac’hanomp.\nPenaos eo sin ar groaz un arouez eus Enkorfadur, Pasion ha Marv hon Aotrou Jezuz-Krist ?\nSin ar groaz a zo un arouez eus Enkorfadur, Pasion ha Marv hon Aotrou Jezuz-Krist, peogwir e kas soñj da unan ar sin-se ez eo marvet war ar groaz Mab Doue graet den.\nHa talvoudus eo ober alies sin ar groaz ?\nTalvoudus-tre eo ober alies sin ar groaz, rak ar sin-se a advuhezeka ar feiz, a argas an temptadurioù hag a c’hall degas deomp kalz grasoù a-berzh Doue.\nPegoulz eo mat ober sin ar groaz ?\nMat eo ober sin ar groaz da veure en ur sevel, ha da noz en ur vont da gousket ; a-raok ha war-lerc’h ar predoù hag al labour ; en ur vont tre en un iliz hag en ur zont er-maez anezhi ; ha dreist-holl a raok ober ur bedenn.\nKENTEL 2 : UNDED HA TREINDED DOUE\nHa kompren a rit penaos an tri Ferson doueel disheñvel evit mat n’int koulskoude nemet un Doue ?\nUr mister eo, ne c’hallomp ket kompren anezhañ, rak Doue a zo diharz ha digomprenadus ; krediñ a rankomp er mister-se avat, rak Doue e-unan en deus en diskuliet deomp.\nPe anv eo ar mister-se ?\nMister santel-tre an Dreinded a reer anezhañ.\nPetra a vennit lavarout gant an droienn-mañ : Mister santel-tre an Dreinded ?\nMister santel-tre an Dreinded\ne ran anv eus un Doue nemetken e tri Ferson disheñvel evit gwir : an Tad, ar Mab hag ar Spered santel.\nPetra e talvez : tri Ferson disheñvel evit gwir ?\nKement-se a dalvez n’eo ket an Tad ar Mab, n’eo ket ar Mab ar Spered Santel, hag ar Spered Santel n’eo nag an Tad nag ar Mab.\nPehini eo Person kentañ an Dreinded santel-tre ?\nAn Tad eo Person kentañ an Dreinded santel-tre.\nPehini eo trede Person an Dreinded santel-tre ?\nAr Spered Santel eo trede Person an Dreinded santel-tre.\nPerak eo an Tad Person kentañ an Dreinded santel-tre ?\nKentañ Person an Dreinded santel-tre eo an Tad, peogwir ne zeu diwar Person all ebet hag e teu an daou Berson all diwarnañ.\nPerak eo ar Mab eilvet Person an Dreinded santel-tre ?\nEilvet Person an Dreinded santel-tre eo ar Mab, peogwir e vez engehentet gant an Tad.\nPerak eo ar Spered Santel trede Person an Dreinded santel-tre ?\nTrede Person an Dreinded santel-tre eo ar Spered Santel, peogwir e teu diwar an Tad hag ar Mab.\nHag an Tad a zo Doue ?\nYa, an Tad a zo Doue.\nHag ar Mab a zo Doue ?\nYa, ar Mab a zo Doue.\nHag ar Spered Santel a zo Doue ?\nYa, ar Spered Santel a zo Doue.\nPep Person a zo Doue, an tri Ferson a zo tri doue neuze ?\nTri Ferson an Dreinded Santel n’int ket tri doue, met un Doue nemetken.\nPerak kement-mañ : Tri Ferson an Dreinded Santel a zo un Doue nemetken ?\nTri Ferson an Dreinded Santel a zo un Doue nemetken, rak pep hini anezho a zo gantañ ar solwez doueel, ez eus unan anezhi nemetken.\nE-touez an Tri Ferson-se, pehini eo an hini brasañ, an hini galloudusañ, an hini furañ ?\nKevatal eo etrezo an tri Ferson doueel : peogwir ez int an hevelep solwez o deus ivez an hevelep galloud, an hevelep furnez, an hevelep madelezh.\nHag an Tad a oa anezhañ a-raok ar Mab hag ar Spered Santel ?\nAn Tad ne oa ket anezhañ a-raok ar Mab hag ar Spered Santel, rak en hevelep treamzer emañ an tri Ferson doueel.\nKENTEL 3: ENKORFADUR MAB DOUE\nPetra e talvez ar ger “enkorfadur” ?\nEnkorfadur a dalvez en deus eilvet Person an Dreinded santel-tre, ar Mab, em c’hraet den.\nMab Doue en deus em c’hraet den dre gemer ur c’horf hag un ene evel hor re-ni e kof glan-tre ar Werc’hez Vari, dre obererezh ar Spered Santel.\nMab Doue, p’en deus en em c'hraet den, ha paouezet en deus a vezañ Doue ?\nMab doue, p’en deus en em c'hraet den, n’en deus ket paouezet a vezañ Doue ; Doue eo chomet, met kroget en deus da vezañ den ivez.\nPe anv eo Mab Doue graet den ?\nJezuz-Krist eo anv Mab Doue graet den.\nHa Jezuz-Krist ez eus bet anezhañ a viskoazh ?\nJezuz-Krist an Doue ez eus bet anezhañ a viskoazh ; Jezuz-Krist an den n’eus anezhañ nemet abaoe mare an enkorfadur.\nPiv eo Tad Jezuz-Krist ?\nAn Tad treamzerel eo Tad nemetañ Jezuz-Krist, rak an hevelep Mab da Zoue, engehentet en e solwez doueel gant kentañ Person an Dreinded santel-tre, a zo bet engehentet er Werc’hez Vari, dre obererezh ar Spered Santel en e natur denel.\nHa gallet hor bije em salviñ drezomp hon-unan, pa n’en dije ket Mab Doue em c'hraet den ?\nPa n’en dije ket Mab Doue em c'hraet den, n'hor bije ket gallet em salviñ drezomp hon-unan : abalamour da bec’hed Adam, hon tad kentañ, e oamp holl sklaved d’an diaoul, argaset da viken eus ar baradoz.\nPetra e oa pec’hed Adam ?\nPec’hed Adam a oa ur pec’hed grevus a lorc’hentez hag a zisentidigezh.\nPeseurt droug en deus graet pec’hed Adam ouzhomp ?\nPec’hed Adam en deus lamet diouzhomp gras Doue, ha taolet warnomp an diouiziegezh, an tech d’an droug, ar marv hag an holl walennoù all.\nE pelec'h eo ganet Jezuz-Krist ?\nJezuz-Krist a zo ganet en ur c’hraou e Betlehem hag astennet eo bet war ur prezeb.\nPerak e felle da Jezuz-Krist bezañ ganet paour e-giz-se ?\nJezuz-Krist a felle dezhañ bezañ ganet paour e-giz-se evit kelenn deomp na lakaat hon eurvad e pinvidigezhioù, enorioù ha plijadurioù ar bed-mañ.\nPetra a zo bet sevenet gant Jezuz-Krist e-pad e vuhez varvel ?\nE-pad e vuhez varvel en deus Jezuz-Krist kelennet hent an neñv dre brezeg ha dre reiñ skouer, en ur gretaat e gelennadurezh gant burzhudoù.\nPetra en deus graet Jezuz-Krist evit salviñ ac’hanomp ?\nEvit hor salviñ, Jezuz-Krist en deus gouzañvet ha marvet eo war ar groaz.\nHa marvet eo an Doue Jezuz pe an den Jezuz ?\nAn den Jezuz-krist an hini a zo marvet, rak an Doue Jezuz-Krist ne c’hall na gouzañv na mervel.\nGoude marv Jezuz-Krist, petra a zo bet graet gant e gorf ?\nGoude marv Jezuz-Krist, sebeliet eo bet e gorf.\nDa belec’h eo aet ene Jezuz-Krist war-lerc’h e varv ?\nWar-lerc’h e varv, ene Jezuz-Krist a zo diskennet el limboù evit dieubañ eneoù an Tadoù santel, da lavaret eo an dud santel marvet en e raok.\nPet devezh eo chomet korf santel-tre Jezuz-Krist er bez ?\nE-pad tri devezh eo chomet korf santel-tre Jezuz-Krist er bez, devezhioù diglok avat : darn eus ar Gwener, ar Sadorn a-bezh, betek gouloù-deiz ar Sul. Neuze eo dasorc’het glorius ha gourzrec’hus, ha biken ne varvo mui.\nPetra e talvez “dasorc’het” ?\n“Dasorc’het” a dalvez e voe adunanet ene Jezuz-Krist gant e gorf.\nPet devezh eo chomet Jezuz-Krist war an douar-mañ war-lerc’h bezañ bet dasorc’het ?\nWar-lerc’h bezañ bet dasorc’het, Jezuz-Krist a chomas daou-ugent deiz war an douar-mañ, evit startaat feiz e ziskibled.\nDa belec’h ez eas Jezuz-Krist war-lerc’h an daou-ugent devezh-se ?\nWar-lerc’h an daou-ugent devezh-se, Jezuz-Krist a bignas d’an neñv, hag azezet eo eno bremañ e tu dehou an Tad hollc’halloudek.\nHa Jezuz-Krist en deus kaset eus an neñv ar Spered-Santel d’e Iliz ?\nJezuz-Krist en deus kaset ar Spered-Santel d’e Iliz da zeiz ar Pantekost, dek deiz war-lerc’h bezañ bet pignet d’an neñv.\nHa Jezuz-Krist a zo bremañ en neñv nemetken ?\nJezuz-Krist an Doue a zo e pep lec’h ; evel den-Doue emañ en neñv koulz hag e Sakramant Santel-bras an Aoter.\nKENTEL 4 : DONEDIGEZH JEZUZ-KRIST DA ZIWEZH AR BED HAG AN DIV VARN\nHa Jezuz-Krist a zeuio en-dro hag a vezo gwelet adarre war an douar-mañ ?\nJezuz-Krist a zeuio en-dro hag a vezo gwelet adarre war an douar-mañ, da varn ar re vev hag ar re varv, da lavaret eo an dud vat hag an dud fall.\nDiwar betra e varno Jezuz-Krist ac’hanomp ?\nJezuz-Krist a varno ac’hanomp diwar an holl vat hag an holl zroug bet graet ganeomp.\nPetra e teuio hon ene da vezañ, diouzhtu war-lerc’h ar marv ?\nDiouzhtu war-lerc’h hor marv, hon ene en em gavo e lez-varn Jezuz-Krist evit rentañ kont eus e oberoù.\nDiv varn e vo neuze ?\nYa, div varn e vo, unan hiniennel diouzhtu war-lerc’h ar marv, hag eben hollel da ziwezh ar bed.\nPetra e teuio hon ene da vezañ, war-lerc’h ar varn hiniennel ?\nWar-lerc’h ar varn hiniennel mar d-emañ an ene e stad a c’hras ez a d’ar baradoz ; mar d-emañ e stad a bec’hed marvel ez a d’an ifern ; mar d-emañ e stad a c’hras met ma chom ganti dleoù ouzh Reizhder Doue, e rank tremen dre ar purgator kent bezañ degemeret er baradoz.\nPetra eo ar purgator?\nAr purgator a zo ul lec’h a zaspren evit an eneoù n’o deus ket c’hoazh peurbaeet o zle da Reizhder Doue, daoust dezho bezañ e stad a c’hras.\nHa divec’hiañ a c’hellomp eneoù ar purgator eus o foanioù ?\nYa, divec’hiañ a c’hellomp eneoù ar purgator eus o foanioù, gant ar pedennoù, an induljañsoù, an aluzen hag an oberennoù mat all, ha gant an Oferenn santel dreist-holl.\nHa dasorc’hiñ a raio hor c’horf ?\nDa zeiz ar varn hollel e tasorc’ho hor c’horf ; goude-se ez ay an dud, korf hag ene, er baradoz pe en ifern, hervez o oberoù mat pe fall.\nHa peursur eo ez eus un ifern bennak ?\nYa, peursur eo, rak ar Feiz a gelenn e vezañs deomp.\nPegeit e chomo an dud fall en ifern ?\nDa viken e chomo an dud fall en ifern.\nHag ur pec’hed nemetken a zo a-walc’h evit talvezout kastiz an ifern ?\nYa, ur pec’hed marvel nemetken a zo a-walc’h evit talvezout kastiz an ifern.\nPegeit e chomo an dud vat er baradoz ?\nDa viken e chomo an dud vat er baradoz.\nHag an holl dud a zo krouet evit ar baradoz ?\nYa, an holl dud a zo krouet evit ar baradoz.\nPerak neuze ne d-a ket an holl d’ar baradoz ?\nNe d-a ket an holl d’ar baradoz, peogwir ne ra ket an holl kement hag a zo ret evit bezañ salvet.\nPetra a ranker ober evit bezañ salvet ?\nKrediñ e Jezuz-Krist ha bevañ hervez gourc’hemennoù Doue a ranker ober evit bezañ salvet.\nKENTEL 5: AN ILIZ SANTEL KATOLIK, GWALC’H AR PEC’HEDOÙ HA KEDUNIEZH AR SENT\nPetra eo an Iliz santel katolik ?\nHollad an holl re vadezet, a gred hag a ziskler o feiz er C’hrist hor Salver, a gemer perzh en hevelep sakramantoù hag a zegemer evel Vikel ar C’hrist war an douar hon Tad Santel ar Pab e Roma.\nPiv en deus ensavet an Iliz?\nJezuz-Krist en deus ensavet an Iliz.\nPerak en deus Jezuz-Krist ensavet an Iliz?\nJezuz-Krist en deus ensavet an Iliz evit ma c’hallfe an holl dud kavout enni peadra da vezañ salvet da viken.\nPe re eo ar binviji pennañ a gaver en Iliz evit kaout ar vuhez treamzerel ?\nAr binviji pennañ a gaver en Iliz evit kaout ar vuhez treamzerel a zo : ar gwir feiz, ar c’hras dre ar sakramantoù, gwalc’h ar pec’hedoù ha keduniezh ar sent.\nPetra e talvez “Gwalc’h ar pec’hedoù” ?\nGwalc’h ar pec’hedoù a dalvez en deus Jezuz-Krist roet d’an Iliz ar galloud da lemel an holl bec’hedoù, dre ar sakramantoù bet ensavet gantañ evit se.\nPetra eo keduniezh ar sent ?\nAn holl fideled kristen o kemer perzh war un dro e pedennoù hag oberennoù vat all an Iliz, setu petra eo keduniezh ar sent.\nEILVET RANN : AR BEDENN\nKENTEL NEMETI : AR BEDENN\nPetra eo ar bedenn ?\nAr spered hag ar galon o sevel etrezek Doue evit azeuliñ ha trugarekaat anezhañ, hag evit goulenn digantañ ar pezh hon eus ezhomm, setu petra eo ar bedenn.\nHa pediñ a zo ret ?\nYa, pediñ a zo ret, pediñ alies zoken, rak gourc’hemennet e vez gant Doue, hag ezhomm ez eus pediñ evit kaout madoù en amzer koulz hag en diamzer.\nPet seurt pedenn ez eus ?\nDiv seurt pedenn ez eus : ar bedenn a-greizon, hag ar bedenn a-vouezh uhel.\nPetra eo ar bedenn a-greizon ?\nAr bedenn a-greizon eo an hini a reer gant ar spered nemetken, hep ar vouezh : prederiadenn a reer anezhi ivez.\nPetra eo ar bedenn a vouezh uhel ?\nUr bedenn a vouezh uhel a zo ur bedenn a reer gant komzoù, ha gant evezh ar spered ha deoliezh ar galon. Pedenn eo er ster strizh.\nPenaos ober evit pediñ mat ?\nSetu penaos ober evit pediñ mat : 1) Soñjal emañ Doue en hor c’hichen, hag hon eus ezhomm eus e druez hag e sikour ; 2) en em zerc’hel a-ziavaez en un doare a zere da unan o vont ouzh meurdez diharz Doue.\nHa goanag a c’hellomp kaout e vefe sevenet ar grasoù a c’houlennomp ?\nGoanag a c’hellomp hag a rankomp kaout e vefe sevenet ar grasoù a c’houlennomp, gant na d-afent ket a-enep da silvidigezh hon ene.\nPerak e rankomp kaout goanag e seveno an Aotrou hor pedennoù deomp ?\nGoanag a rankomp kaout e seveno an Aotrou hor pedennoù deomp, peogwir eo bet prometet gantañ ha peogwir eo hollc'halloudek, truezus ha feal-tre d’e c’her.\nWar betra e rank bezañ diazezet hor spioù ?\nHor spioù a rank bezañ diazezet war dellid diharz Jezuz-Krist, a ro talvoudegezh d’hon oberennoù mat ; en e anv ivez dalc’hmat eo e rankomp pediñ Doue.\nPe bedenn a-vouezh uhel eo an hini wellañ ?\nAr bedenn a-vouezh uhel an hini wellañ eo an hini bet kelennet deomp gant Jezuz-Krist e-unan, da lavaret eo ar b-Pater Noster.\nPetra a zo e-barzh ar b-Pater Noster ?\nE-barzh ar b-Pater Noster e kaver kement a rankomp goanagiñ kaout digant Doue ha kement a rankomp goulenn digantañ.\nPet goulenn ez eus e-barzh ar b-Pater Noster ?\nSeizh goulenn ez eus e-barzh ar b-Pater Noster : gant ar pevar re gentañ e c’houlennomp ar pezh a zo mat evidomp ; en tri re ziwezhañ e aspedomp Doue d'hon dieubiñ eus an droug.\nPeseurt madoù a c’houlennomp er pevar goulenn kentañ ?\nEr pevar goulenn kentañ e c’houllennomp e vefe santelaet anv an Aotrou Doue, da lavaret eo anavezet ha meulet gant an holl ; e teufe e rouantelezh, dre greskidigezh ha klod e Iliz ; e vefe sevenet e volontez santel-bras gant an holl bepred ; hag e rofe deomp magadurezh speredel ha danvezel.\nPeseurt drougoù a aspedomp Doue hon dieubiñ diouto ?\nAn drougoù a aspedomp Doue hon dieubiñ diouto a zo : ar pec’hedoù, an temptadurioù, ha forzh pe glac’har a yafe a-enep da silvidigezh hon ene.\nPeseurt pedenn all a vezomp boaziet da lavaret war-lerc’h ar b-Pater ?\nWar-lerc’h ar b-Pater e vezomp boaziet da lavaret an Ave Maria, a bedomp drezañ ar Werc’hel Santel-tre.\nPerak e lavaromp war-lerc’h ar b-Pater, an Ave Maria kentoc’h eget ur bedenn all ?\nAn Ave Maria e lavaromp war-lerc’h ar b-Pater, peogwir ez eo ar Werc’hez santel-tre hor galloudusañ alvokadez dirak Jezuz-Krist.\nHa talvoudus ha mat eo tremen dre hanterouriezh ar sent ?\nTalvoudus-tre ha mat-tre eo tremen dre hanterouriezh ar sent, rak o fedennoù a zo plijus-tre da Zoue.\nKinnigit din ur bedenn hirik ha kaer ?\nUr bedenn hirik ha kaer eo ar Rozera santel, peogwir e tibuner enni ar b- Pater Noster hag an Ave Maria , hag e prederier ennañ war misterioù pouezusañ hor relijion.\nPet mister ez eus er Rozera ?\nPemzek mister ez eus er Rozera : pemp laouen , pemp glac'harus ha pemp glorius .\nPetra eo ar misterioù laouen ?\nAr pemp mister laouen a zo :\n1) Kemenn an Ael da Vari\n2) Gweladenn ar Werc’hez Santel-tre da Santez Elizabed.\n3) Ganedigezh Jezuz-Krist.\n4) Kinnig Jezuz d’an Templ.\n5) Jezuz adkavet en templ e-mesk an doktored.\nPetra eo ar misterioù glac'harus ?\nAr pemp mister glac'harus a zo :\n1) An anken-bras e liorzh an olived.\n2) Ar skourjezadur.\n3) Ar gurunidigezh spern.\n4) Pignidigezh ar C’halvar.\n5) Kroazstagadur ha marv hor Salver.\nPetra eo ar misterioù glorius ?\nAr pemp mister glorius a zo :\n1) Dasorc’h hor Salver.\n2) E bignidigezh d’an Neñv.\n3) Diskenn ar Spered Santel war an Ebestel.\n4) Gorroadur ar Werc’hez Santel.\n5) Kurunidigezh ar Werc’hez Santel-meurbet ha gloar an holl sent.\nTREDE RANN : GOURC'HEMENNOÙ DOUE, RE AN ILIZ HAG AR PEC'HED\nKENTEL 1. GOURC'HEMENNOÙ DOUE\nI. GOURC'HEMENNOÙ DOUE DRE-VRAS\nPet gourc’hemenn ez eus e lezenn Doue ?\nDek gourc’hemenn ez eus e lezenn Doue :\nMe eo an Aotrou da Zoue ;\n1) N’az po ket a Zoue all estregedon-me.\n2) Ne zistagi ket e gaou anv an Aotrou.\n3) Az pez soñj a santelaat ar gouelioù.\n4) Da dad ha da vamm a enori.\n5) Ne lazhi ket.\n6) Ne ri ket a ober lik.\n7) Ne laeri ket.\n8) Ne falstestenii ket a-enep da nesañ.\n9) Ne c’hoantai ket gwreg an nesañ.\n10) Ne c’hoantai ket madoù an nesañ.\nPiv en deus roet ar gourc’hemennoù-se ?\nDoue e-unan an hini en deus lakaet ar gourc’hemennoù-se el Lezenn gozh dre hanterouriezh Moizez, ha kretaet int bet gant Jezuz-Krist el lezenn nevez.\nAr gourc’hemennoù-se a c’hellomp sentiñ outo ?\nYa, ar gourc’hemennoù-se a c’hellomp sentiñ outo, gant sikour Doue a vez dalc’hmat laouen da reiñ E c’hras da neb a c’houlenn a-zoare.\nAr gourc’hemennoù-se a rankomp sentiñ outo ?\nYa, ar gourc’hemennoù-se a rankomp sentiñ outo, hag a-walc’h eo pec’hiñ kreñv a-enep unan anezho nemetken evit talvezout deomp an ifern.\nPetra eo danvez ar gourc’hemennoù-se ?\nHon deverioù e-keñver Doue hag e-keñver an nesañ eo danvez ar gourc’hemennoù-se.\nPeseurt deverioù hon eus e-keñver Doue hag e-keñver an nesañ ?\nE-keñver Doue hon eus an dever d'E garout a-greiz hor c’halon ha dreist da bep tra ; e-keñver hon nesañ hon eus an dever d'e garout eveldomp hon-unan, en anv karantez Doue.\nPetra a vezomp rediet gant Doue da ober gant ar gourc’hemennoù-se ?\nGant ar gourc’hemennoù-se e red Doue ac’hanomp da ober ar vad ha tec’hout eus an droug : setu ez eus e pep gourc’hemenn un urzh-ober hag un urzh-na-ober.\nII. GOURC’HEMENNOÙ DOUE UNAN HAG UNAN.\nPetra a erbed Doue ouzhomp gant ar gourc’hemenn kentañ : N’az po ket a Zoue all estregedon-me ?\nGant ar gourc’hemenn kentañ : N’az po ket a Zoue all estregedon-me , e c’hourc’hemenn Doue ouzhomp anavezout, azeuliñ, karout ha servijañ anezhañ Eñ hag Eñ nemetken evel Aotrou hollveliek.\nPetra a vez difennet ouzhomp gant ar gourc’hemenn kentañ ?\nAn arrizhelouriezh, ar vrizhkredenn, ar sakrilaj, an diouiziegezh a-ratozh e-keñver gwirionezioù ar feiz, ha forzh pe bec’hed all a-enep d’ar relijion, a vez difennet ouzhomp gant ar gourc’hemenn kentañ.\nHa gallout a reomp koulskoude enoriñ an aeled hag ar sent ?\nYa, gallout a reomp enoriñ an aeled hag ar sent, ret eo deomp ober zoken, peogwir ez int mignoned d'an Aotrou Doue hag hanterourion etrezomp hag Eñ.\nHag enoriñ a rankomp ivez skeudennoù Jezuz-Krist ha re ar sent ?\nYa sur, enoriñ a rankomp ivez skeudennoù Jezuz-Krist ha re ar sent, rak ar bri a zougomp d’ar skeudennoù-se a bign etrezek Jezuz-Krist e-unan hag ar sent skeudennet.\nHa perak ez enoromp relegoù ar sent ?\nRelegoù ar sent a enoromp, peogwir ez int bet izili vev Jezuz-Krist ha temploù evit ar Spered Santel, ha peogwir e tasorc’hint glorius er vuhez treamzerel.\nPetra a vez difennet ouzhomp dre an eilvet gourc’hemenn : Ne zistagi ket e gaou anv an Aotrou ?\nAn eilvet gourc’hemenn : Ne zistagi ket e gaou anv an Aotrou a zifenn ouzhomp : 1) Distagañ anv an Aotrou Doue hep doujañs, 2) Touiñ dre c’haou, hep ezhomm pe en un doare direizh bennak ; 3) Barrletaat a-enep da Zoue, d’ar Werc'hez Vari Santel-tre pe a-enep d’ar sent.\nPetra a vez erbedet ouzhomp gant an eilvet gourc’hemenn ?\nAn eilvet gourc’hemenn a erbed ouzhomp enoriñ anv santel an Aotrou Doue ha derc’hel d’hor gouestloù ha d'hol leoù.\nPetra a vez erbedet ouzhomp gant an trede gourc’hemenn : Az pez soñj da santelaat ar gouelioù ?\nAn trede gourc’hemenn : Az pez soñj da santelaat ar gouelioù , a erbed ouzhomp enoriñ an Aotrou Doue gant oberoù a zeoliezh kristen d’an deizioù arbennik gouestlet d’e azeulerezh.\nPetra a vez difennet ouzhomp gant an trede gourc’hemenn ?\nDifennet e vez ouzhomp an oberoù mevelek d’an deizioù a ouel.\nPetra eo an oberoù mevelek ?\nAl labourioù-korf a vez graet gant ar mitizhion, ar vicherourion hag an artizaned eo an oberoù mevelek.\nN’eus ober mevelek ebet a vefe aotreet d’an deizioù a ouel neuze ?\nAotreet eo an oberoù ret evit ar vuhez pe servij Doue, hag ar re a reer evit un abeg sirius-tre ; an aotre a ranker goulenn digant ar person mar galler.\nPetra a vez erbedet ouzhomp gant ar pevare gourc’hemenn : Da dad ha da vamm a enori ?\nAr pevare gourc’hemenn : Da dad ha da vamm a enori a erbed ouzhomp doujañ d’hon tad ha d’hor mamm, sentiñ outo e kement tra n’eo ket pec’hed, ha sikour ganto en o ezhommoù speredel ha danvezel.\nPetra a vez difennet ouzhomp gant ar pevare gourc’hemenn ?\nAr pevare gourc’hemenn a zifenn ouzhomp anoaziñ hor c'herent dre gomz, dre ober pe dre forzh pe doare all e vefe.\nPeseurt tud a c’hall bezañ lakaet e-touez ar re a vez anvet tad pe mamm er pevare gourc’hemenn ?\nAn anv a dad pe a vamm a dalvez ivez evit an holl re a-us deomp, en Iliz pe er vuhez foran, hag a zleomp dezho doujañs ha sentidigezh.\nPetra a vez difennet ouzhomp gant ar pempvet gourc’hemenn : Ne lazhi ket ?\nAr pempvet gourc’hemenn : Ne lazhi ket , a zifenn reiñ ar marv, pilat, skeiñ, noazout e nep doare ouzh korf an nesañ, pe drezor an-unan pe dre hanterouriezh tud all ; hag ivez anoaziñ anezhañ gant kunujennoù, kaout droug outañ pe skandalat anezhañ. Gant ar gourc’hemenn-se e tifenn an Aotrou Doue ivez reiñ ar marv deor an-unan, ar pezh a vez anvet emlazh .\nPerak e vez difennet an emlazh ivez gant an Aotrou Doue, er pempvet gourc’hemenn ?\nDifennet e vez ivez an emlazh gant an Aotrou Doue er pempvet gourc’hemenn, rak un den ne aparchant ket muioc’h e vuhez dezhañ e-unan eget hini ar re all. Setu perak e vez kastizet an emlazh en Iliz gant an divezañs a sebeliadur ilizel.\nPetra a vez erbedet ouzhomp gant ar pempvet gourc’hemenn ?\nAr pempvet gourc’hemenn a erbed ouzhomp pardoniñ d’hon enebourion ha bezañ mennet-mat e-keñver an holl.\nPetra a vez difennet ouzhomp gant ar c’hwec’hvet gourc’hemenn : Na ri ket a ober lik ?\nAr c’hwec’hvet gourc’hemenn : Ne ri ket a ober lik , a zifenn ouzhomp forzh pe ober, forzh pe sell, forzh pe gomz kontrol d’ar gasted.\nPetra a vez erbedet ouzhomp gant ar c’hwec’hvet gourc’hemenn\nAr c’hwec’hvet gourc’hemenn a erbed ouzhomp bezañ kast hag uvel en hon oberoù, hor selloù, hon doare d’en em zerc’hel hag hon c'homzoù.\nPetra a vez difennet ouzhomp gant ar seizhvet gourc’hemenn : Ne laeri ket ?\nAr seizhvet gourc’hemenn : Ne laeri ket , a zifenn ouzhomp kemer pe mirout ez-direizh madoù an nesañ, pe noazout ouzh an nesañ dre uzurerezh, gaou pe forzh peseurt touellerezh damheñvel.\nPetra a vez erbedet ouzhomp gant ar seizhvet gourc’hemenn ?\nAr seizhvet gourc’hemenn a erbed ouzhomp daskoriñ madoù an nesañ, reizhat ar gaou bet graet d'ar re all ha paeañ hon dleoù.\nPetra a vez difennet ouzhomp gant an eizhvet gourc’hemenn : Na falstestenii ket a-enep da nesañ ?\nAn eizhvet gourc’hemenn : Na falstestenii ket a-enep da nesañ , a zifenn ouzhomp falstesteniañ el lezioù-barn. Difenn a ra ouzhomp ivez an drougprezeg, al lañchennerezh, ar falsmeuliñ, ar varnadennoù pe an diskredoù divuzul, ha forzh peseurt gevier.\nPetra a vez erbedet ouzhomp gant an eizhvet gourc’hemenn ?\nAn eizhvet gourc’hemenn a erbed ouzhomp lavaret ar wirionez d’ar mare mat hag en tachad mat, ha kompren ez-jentil, kement ha ma c’hellomp, oberoù an nesañ.\nPetra a vez difennet ouzhomp gant an navet gourc’hemenn : Ne c’hoantai ket gwreg an nesañ ?\nAn navvet gourc’hemenn : Ne c'hoantai ket gwreg an nesañ , a zifenn ouzhomp an holl c’hoantoù diyac’h hag an holl bec’hedoù diabarzh a-enep d’ar c'hlanded.\nPetra a vez erbedet ouzhomp gant an navet gourc’hemenn ?\nAn navet gourc’hemenn a erbed ouzhomp bezañ kast ha glan en hor c’hreiz ivez.\nPetra a vez difennet ouzhomp gant an dekvet gourc’hemenn : Ne c’hoantai ket madoù an nesañ ?\nAn dekvet gourc’hemenn : Ne c’hoantai ket madoù an nesañ , a zifenn ouzhomp c’hoantaat tennañ e vadoù digant an nesañ pe c’hoantaat mont da binvidik dre hentoù direizh.\nPetra a vez erbedet ouzhomp gant an dekvet gourc’hemenn ?\nAn dekvet gourc’hemenn a erbed ouzhomp ober hor vad eus ar stad ez omp bet lakaet enni gant an Aotrou Doue, ha gouzañv ar baourentez gant pasianted, pa fell da Zoue e vefemp er stad-se.\nKENTEL 2: ERBEDENNOÙ AN ILIZ\nPed erbedenn pennañ a-berzh an Iliz ez eus ?\nPemp erbedenn pennañ a-berzh an Iliz ez eus : 1) Mont d’an oferenn da Sul ha d’an deizioù gouel-berz ; 2) Yunañ e-pad an deizioù ret ; na zebriñ kig e-pad an deizioù difennet ; 3) Kofes ur wech ar bloaz d’an nebeutañ ha komuniañ da geñver Pask en hor barrez ; 4) Paeañ an deogoù dleet d’an Iliz hervez ar gizioù kozh ; 5) Na eurediñ d’an deiziadoù difennet.\nPiv en deus roet aotrouniezh d’an Iliz evit reiñ erbedennoù deomp ?\nJezuz-Krist e-unan en deus roet aotrouniezh d’an Iliz evit reiñ erbedennoù deomp ; neuze neb a zisent ouzh an Iliz a zisent ouzh an Aotrou Doue e-unan.\nPetra a vez gourc’hemennet deomp gant erbedenn gentañ an Iliz : Mont d’an oferenn da Sul ha d’an deizioù gouel-berz ?\nErbedenn gentañ an Iliz : Mont d’an oferenn da Sul ha d’an deizioù gouel-berz , a c’hourc’hemenn ouzhomp selaou ez-deol ouzh an oferenn bep Sul ha war ar pemdez pa vez ur gouel arbennik resisaet gant an Iliz.\nPetra a vez gourc’hemennet gant eilvet erbedenn an Iliz er pozioù Yuniñ e-pad an deizioù ret ?\nAr pozioù Yuniñ e-pad an deizioù ret e eilvet erbedenn an Iliz a dalvez e ranker yunañ e-pad ar C’horaiz, e-pad ar Pevar-Amzer, da geñver deizioù ’zo en Azvent, ha da geñver ar Vijilioù ret.\nPiv a vez rediet da yunañ ?\nRediet e vez da yuniñ an holl gristenion en tu-hont d'o bloaz warn-ugent, pa ne vez diskarg arbennik ebet ganto.\nPetra a vez gourc’hemennet gant eilvet erbedenn an Iliz er pozioù Na zebriñ kig e-pad an deizioù difennet ?\nAr pozioù Na zebriñ kig e-pad an deizioù difennet e eilvet erbedenn an Iliz a zifenn ouzhomp debriñ kig da Wener, da Sadorn (nemet e vefe un diskarg), da zeizioù-yun ar Pevar-Amzer hag an Azvent ha da geñver ar Vijilioù ret.\nEvit petra eo bet ensavet lezenn ar yun hag an diouererezh kig gant an Iliz ?\nEvit sikour ganeomp da ober pinijenn evit hon pec’hedoù, da drec'hiñ war hon angerzhioù ha da dapout grasoù digant Doue eo bet ensavet lezenn ar yun hag an diouererezh kig gant an Iliz.\nPetra a vez gourc’hemennet gant teirvet erbedenn an Iliz er pozioù Kofes ur wech ar bloaz d’an nebeutañ ?\nAr pozioù Kofes ur wech ar bloaz d’an nebeutañ e teirvet erbedenn an Iliz a c’hourc’hemenn d’an holl gristenion en oad-meizañ seveniñ sakramant ar binijenn ur wech d’an nebeutañ, bep bloaz.\nPerak e lavar an Iliz “ Kofes ur wech ar bloaz d’an nebeutañ ”?\n“D’an nebeutañ” a vez lavaret gant an Iliz, evit reiñ da c’houzout e fell dezhi e sevenfemp aliesoc’h ar sakramantoù.\nPetra a vez gourc’hemennet gant teirvet erbedenn an Iliz er pozioù Komuniañ da geñver Pask en hor parrez ?\nAr pozioù Komuniañ da geñver Pask en hor parrez e teirvet erbedenn an Iliz a c’hourc’hemenn d’an holl gristenion en oad d'ober o soñj, resev bep bloaz an Eukaristiezh santel-bras en o farrez da geñver Pask.\nPenaos sentiñ ouzh ar bedervet erbedenn : Paeañ an deogoù dleet d’an Iliz ?\nDre baeañ an holl servijoù ha profoù bet ensavet evit anzav hollveli Doue war bep tra, ha gopr just e vaodierned, e senter ouzh ar bedervet erbedenn : Paeañ an deogoù dleet d’an Iliz .\nPetra a vez gourc’hemennet gant pempvet erbedenn an Iliz : Na priediñ d’an deiziadoù difennet ?\nPempvet erbedenn an Iliz : Na priediñ d’an deiziadoù difennet a zifenn ouzhomp lidañ sakramant ar briedelezh etre kentañ Sul an Azvent hag an Epifaniezh, hag etre kentañ deiz kentañ ar C'horaiz hag eizhtez Pask.\nKENTEL 3: AR PEC'HED\nPetra eo ar pec’hed ?\nAr pec’hed a zo un disentidigezh a-youl ouzh lezenn Doue.\nPet seurt pec’hed ez eus ?\nDaou seurt pec’hed ez eus : ar pec'hed-orin hag ar pec'hed personel.\nPetra eo ar pec’hed-orin ?\nAr pec´hed-orin eo an hini a vezomp ganet holl gantañ hag a zo degouezhet betek ennomp dre ur seurt herezh eus Adam hon tad kentañ.\nHa bez ez eus bet biskoazh ur c’hrouadur denel n’en deus ket anavezet ar pec’hed-orin ?\nAr Werc’hez Vari Santel-meurbet nemetken n’he deus biskoazh anavezet ar pec'hed-orin, dre ur brient arbennik, stag ouzh dellidoù he Mab doueel Jezuz-Krist. Setu perak e reer “dinamm” anezhi.\nPetra eo ar pec’hed personel ?\nAr pec’hed personel eo an hini a sevenomp ni hon-unan pa vezomp en oad-meizañ.\nPet seurt pec’hedoù personel ez eus ?\nDaou seurt pec’hedoù personel ez eus : ar pec'hedoù marvel hag ar pec'hedoù veniel.\nPetra eo ur pec’hed marvel ?\nUr pec’hed marvel a zo un disentidigezh kreñv ouzh lezenn Doue, a-goustiañs-klok hag a-youl.\nPerak e reer “marvel” eus ar pec’hedoù-se ?\n“Marvel” a reer eus ar pec'hedoù-se peogwir e lazhont an ene, da lavaret eo e lamont dioutañ gras Doue, e vuhez dreist-naturel, hag a dalvez da unan an ifern.\nPeseurt gaou all e ra ur pec’hed marvel ouzh an ene ?\nUr pec’hed marvel a lak unan da goll an dellidoù kent, pe e lak anezho da chom a-sav, ha lakaat a ra unan da vezañ dic’houest da seveniñ oberoù talvoudus evit tizhout ar vuhez peurbadel, lakaat a ra unan da vezañ troetoc’h d’an droug.\nNeb en deus kollet gras Doue dre ur pec’hed marvel ne c’hall mui adkavout anezhi ?\nNeb en deus kollet gras Doue dre ur pec’hed marvel a c’hall adkavout anezhi dre sakramant ar binijenn, pe dre un ober a geuz peurvat, a-unan gant ar mennad mont da gofes an abretañ ar gwellañ.\nPetra eo ur pec’hed veniel ?\nUr pec’hed veniel a zo unan na lam ket diganeomp gras Doue, met bihanaat a ra tommder ar garantez en hor c’hreiz, prientiñ a ra d’ar pec'hed marvel hag e talvez deomp kastizoù er bed-mañ hag er bed all.\nPerak e reer “veniel” eus ar pec’hedoù-se ?\n“Veniel” a reer eus ar pec’hedoù-se, peogwir ez int disteroc’h ha pardonet aesoc’h gant Doue.\nE pet doare e c’haller anoaziñ Doue ?\nE pemp doare e c’haller anoaziñ Doue : dre soñj, dre c’hoant, dre gomz, dre ober pe dre lezober.\nPenaos e pec’her dre c’hoant, dre gomz, pe dre ober ?\nPec’hiñ a reer dre c’hoant, dre gomz, pe dre ober pa soñjer gant plijadur hag a-youl e traoù difennet, pa c’hoantaer anezho, pa gomzer anezho pe pa sevener anezho.\nPenaos e pec’her dre lezober ?\nPec’hiñ a reer dre lezober pa dremener a-ratozh hep seveniñ traoù gourc’hemennet.\nPet pennbec'hed ez eus ?\nSeizh pennbec'hed ez eus : Al Lorc’hentez, ar Bizhoni, an Hudurniezh, an Avi, al Lipouserezh, ar Fulor hag al Leziregezh.\nPerak e reer pennbec'hed eus ar pec’hedoù-se ?\nPennbec'hed a reer eus ar pec’hedoù-se peogwir ez int mammenn ar pec’hedoù hag ar gwalldechoù all.\nPet pec´hed a-enep d’ar Spered Santel ez eus ?\nC’hwec’h pec'hed a-enep d’ar Spered Santel ez eus : dic’hoanagiñ war e silvidigezh ; krediñ bezañ salvet hep dellid ; enebiñ ouzh ar wirionez anavezet ; magañ avi ouzh grasoù an nesañ ; menel pennek er pec'hed ; mervel en dibened.\nPeseurt soñj a zalc’h ac’hanomp ar pellañ diouzh ar pec’hed ?\nAr soñj a zalc’h ac’hanomp ar pellañ diouzh ar pec’hed eo hini ar finvezhioù diwezhañ, da lavaret eo an traoù a zo o c’hortoz ac’hanomp en diwezh.\nPetra eo ar finvezhioù diwezhañ ? Pet ez eus ?\nPeder finvezh diwezhañ ez eus : Ar Marv, ar Varn, an Ifern hag ar Baradoz.\nPEVARE RANN : AR SAKRAMANTOÙ\nKENTEL 1: AR SAKRAMANTOÙ DRE VRAS\nPet sakramant ez eus ?\nSeizh sakramant ez eus : ar Vadeziant, ar Gouzoumenn, an Eukaristiezh, ar Binijenn, an Nouenn, an Urzh hag ar Briedelezh.\nPetra e talvez ar ger sakramant ?\nAr ger sakramant a dalvez un arouez a c’haller tizhout gant hon skiantoù, un arouez efedus eus ar c’hras, hag un arouez bet ensavet gant Jezuz-Krist evit santelaat an eneoù.\nPerak e rit “arouezioù a c’haller tizhout gant ar skiantoù, arouezioù efedus” eus ar sakramantoù ?\nOber a ran “arouezioù a c’haller tizhout gant ar skiantoù, arouezioù efedus” eus ar sakramantoù, rak pep sakramant a genderc’h ur c’hras doueel en hoc'h ene, hag a arouez ar c’hras-se en un doare a c’hall bezañ tizhet gant hor skiantoù.\nPenaos e vezomp santelaet gant ar sakramantoù ?\nAr sakramantoù a santela ac’hanomp dre reiñ gras deomp pe dre greskaat ar c’hras a zo dija en hor c’hreiz, ar pezh a lak ac’hanomp da vezañ santel ha plijus da Zoue, bugale-advabet dezhañ hag hêred d’e baradoz.\nPiv en deus roet d’ar sakramantoù o nerzh evit santelaat ac’hanomp ?\nJezuz-Krist, dre e Basion hag e Varv, en deus roet d’ar sakramantoù o nerzh evit santelaat ac'hanomp.\nPeseurt sakramantoù a santela ac’hanomp dre reiñ deomp ar c'hras a lak ac’hanomp da vezañ mignoned da Zoue ?\nDaou sakramant a santela ac’hanomp dre reiñ deomp ar c'hras a lak ac’hanomp da vezañ mignoned e-lec’h enebourion da Zoue : ar Vadeziant hag ar Binijenn. Sakramantoù ar re varv a reer anezho, rak lemel a reont ar pec’hed, a zo marv d’hon ene.\nPeseurt sakramantoù a santela ac’hanomp dre lakaat da greskiñ ar c’hras a zo dija en hor c’hreiz ?\nPemp sakramant a santela ac’hanomp dre lakaat da greskiñ ar c’hras a zo dija en hor c’hreiz : ar Gouzoumenn, an Eukaristiezh, an Nouenn, an Urzh hag ar Briedelezh. Sakramant ar re vev a reer anezho, rak neb a resev anezho a rank dija bezañ intret gant gras Doue, da lavaret eo dieub a bec’hed marvel.\nPeseurt pec’hed a vez graet gant unan bennak a resev ur sakramant evit ar re vev o c’houzout n’emañ ket er stad a c’hras ?\nNeb a resev ur sakramant evit ar re vev o c’houzout n’emañ ket er stad a c’hras a seven ur sakrilaj spontus.\nPeseurt sakramantoù a zo ret ar muiañ evit hon silvidigezh ?\nDaou sakramant a zo ret ar muiañ evit hon silvidigezh : ar Vadeziant hag ar Binijenn. Ar Vadeziant a zo ret-holl d’an holl, hag ar Binijenn a zo ret evit an holl re o deus pec’hed ez-marvel war-lerc’h bezañ bet badezet.\nPeseurt sakramantoù na c’haller resev nemet ur wech ?\nTri sakramant na c’haller resev nemet ur wech : ar Vadeziant, ar Gouzoumenn hag an Urzh.\nPerak an tri sakramant-se, Badeziant, Kouzoumenn hag Urzh ne c’hellont bezañ resevet nemet ur wech ?\nAn tri sakramant-mañ, Badeziant, Kouzoumenn hag Urzh ne c’hellont bezañ resevet nemet ur wech, peogwir e lezont ur merk diziverkadus war eneoù an dud.\nPeseurt merkoù diziverkadus a vez lezet war eneoù an dud gant an tri sakramant-se, Badeziant, Kouzoumenn hag Urzh ?\nMerkoù speredel a vez lezet gant an tri sakramant-se, Badeziant, Kouzoumenn hag Urzh, war eneoù an dud.\nPeseurt kefridioù a zo gant ar merkoù lezet war eneoù an dud gant an tri sakramant-se, Badeziant, Kouzoumenn hag Urzh ?\nAr Vadeziant a verk ac’hanomp evel izili Jezuz-Krist, ar Gouzoumenn evel e soudarded, an Urzh evel e vaodierned.\nPet tra a zo ret evit mont d’ober ur sakramant ?\nEn ur sakramant e ranker kaout : an danvez, ar stumm, hag ar maodiern mennet da ober bolontez an Iliz.\nPetra eo danvez ur sakramant ?\nDanvez ur sakramant a zo an dra fetis a arverer evit seveniñ anezhañ, evel da skouer an dour er Vadeziant, an eoul hag ar balzam er Gouzoumenn.\nPetra eo stumm ur sakramant ?\nStumm ur sakramant a zo ar c'homzoù a tistager o seveniñ anezhañ.\nPiv eo maodiern ur sakramant ?\nMaodiern ur sakramant eo an hini a seven anezhañ.\nKENTEL 2: AR VADEZIANT\nPetra eo ar Vadeziant ?\nAr Vadeziant a zo ar sakramant a ra deomp bezañ adc’hanet e gras Doue ha dont da vezañ kristen.\nPetra eo efedoù sakramant ar Vadeziant ?\nSakramant ar Vadeziant a ziverk ar pec’hed-orin hag ivez ar pec’hed personel mar bez anezhañ. Lemel a ra an holl gastiz dleet evit ar pec’hedoù-se, lezel a ra warnomp merk izili Jezuz-Krist, dont a reomp da vezañ bugale an Aotrou Doue hag an Iliz, hag hêred d’ar baradoz, ha gouest omp neuze ivez da resev ar sakramantoù all.\nPiv eo maodierned ordinal ar Vadeziant ?\nAr veleien a zo maodierned ordinal ar Vadeziant, dreist-holl ar re a zo e karg eus eneoù’zo.\nEn degouezhioù a ziouer-bras, piv a c’hall badezañ ?\nEn degouezhioù a ziouer-bras, n’eus forzh piv a c'hall badezañ, na pa vefe disivoud pe difeal.\nPenaos e vez badezet ?\nEvel-mañ e vez badezet : skuilhañ dour war benn ar badezad, pe war un tachad pouezus all eus e gorf ma ne c’heller ket skuilhañ war e benn, en ur lavarout war un dro : Da vadezañ a ran en anv an Tad hag ar Mab hag ar Spered-Santel.\nPeseurt mennad a rank kaout ar badezer ?\nAr badezer a rank bezañ mennet da seveniñ bolontez an Iliz.\nPegoulz e ranker degas ar vugale d’an Iliz evit lakaat badezañ anezho ?\nAn abretañ ar gwellañ e ranker degas ar vugale d’an Iliz evit lakaat badezañ anezho.\nPetra e vez rediet d’ober nep badezad ?\nNep badezad a vez rediet da ziskleriañ dalc’hmat ar Feiz ha da sentiñ ouzh lezenn Jezuz-Krist hag e Iliz.\nPetra a vez dilezet gant nep badezad ?\nNep badezad a zilez da viken an diaoul, e oberoù hag e riboulerezh.\nPetra a venner lavaret gant oberoù ha riboulerezh an diaoul ?\nOberoù ha riboulerezh an diaoul a reer eus ar pec'hedoù, ar gerioù-stur a liv gevier, ha gobidelloù ar bed.\nHa rediet e vezomp da zerc’hel d’ar promesaioù graet da geñver hor Badeziant, en hol lec’h gant hon tad hag hor mamm paeron ?\nYa, rediet e vezomp, rak Doue ne resev ac’hanomp en e c’hras santel nemet pa zalc’homp d’ar promesaioù-se.\nKENTEL 3: AR GOUZOUMENN\nPetra eo sakramant ar Gouzoumenn ?\nAr Gouzoumenn eo ar sakramant a ro deomp ar Spered Santel, a lez war hon ene merk soudarded Jezuz-Krist hag a ra kristenion klok ac’hanomp.\nPenaos e ra ar Gouzoumenn kristenion klok ac’hanomp ?\nAr Gouzoumenn a ra kristenion glok ac’hanomp peogwir e kreta hor feiz, ha lemmaat a ra ar vertuzioù ha donezonoù bet resevet ganeomp dre ar Vadeziant Santel.\nPeseurt donezonoù eus ar Spered Santel a resever dre ar Gouzoumenn ?\nSeizh donezon eus ar Spered Santel a resever dre ar Gouzoumenn : ar Furnez, ar Speredegezh, an Ali, an Nerzh, ar Skiant, an Deoliezh hag an Doujañs rak Doue.\nHa pep hini a rank bezañ evezhiek da resev sakramant ar Gouzoumenn ?\nYa, pep hini a rank bezañ evezhiek da resev sakramant ar Gouzoumenn ha da lakaat ar re suj dezho da resev anezhañ.\nDa be oad eo mat resev sakramant ar Gouzoumenn ?\nEn-dro da seizh vloaz eo mat resev ar Gouzoumenn, rak an temptadurioù a grog d’an oad-se peurliesañ, hag anaoudegezh a-walc’h a zo dija ivez en hon ene d’an oad-se evit derc’hel soñj sur hon eus resevet anezhañ.\nPetra eo ar stad-spered ret evit resev ez-dereat sakramant ar Gouzoumenn ?\nEvit resev ez-dereat sakramant ar Gouzoumenn e ranker bezañ e stad a c’hras, anavezout misterioù pennañ hor feiz santel, mont outo gant doujañs ha deoliezh.\nPiv a zo maodiern sakramant ar Gouzoumenn ?\nAn Eskob eo a zo maodiern ordinal sakramant ar Gouzoumenn.\nPetra a ra an Eskob evit reiñ ar Gouzoumenn ?\nEvit reiñ ar Gouzoumenn, an Eskob a astenn e zaouarn war an danvez kouzoumennad en ur c’hervel ar Spered Santel, hag e tres ur groaz diwar an Olev santel war dal pep hini, en ur zistagañ ar c’homzoù-mañ: Da verkañ a ran gant sin ar Groaz, ha da gouzoumennañ a ran gant Olev ar Silvidigezh, en anv an Tad hag ar Mab hag ar Spered Santel ; warlerc'h e ro ur flac'hadig dister war jod ar c'houzoumennad en ur lavarout dezhañ : Ra vezo ar peoc’h ganit ; hag evit echuiñ e vennig ez-kanmoedel an holl gouzoumennidi.\nPetra eo an Olev santel ?\nEoul mesket gant balzam kensakret gant an Eskob da zeiz ar Yaou-Gamblid eo an Olev Santel.\nPetra a vez aroueziet gant an eoul hag ar balzam er sakramant-se ?\nEr sakramant-se, an eoul oc’h em strewiñ hag o reiñ nerzh a arouez ar c'hras puilh oc’h em ledañ en ene evit kretaat feiz ar c’hristen ; hag ar balzam, c’hwezh-vat gantañ hag a ziwall diouzh ar vreinadurezh, a arouez e c’hall ur c’hristen kreñvaet gant ar c’hras-se strewiñ en diavaez c’hwezh-vat ar vertuzioù kristen, hag em ziwall diouzh breinadurezh ar gwallsioù.\nPerak e roer ur flac’hadig d’an hini kouzoumennet ?\nUr flac’hadig a roer d’an hini kouzoumennet, peadra dezhañ da c’houzout e rank bezañ prest da c’houzañv mezhekadennoù ha poanioù a bep seurt evit feiz Jezuz-Krist.\nPetra e rank unan kouzoumennet ober evit mirout gras ar Gouzoumenn ?\nEvit mirout gras ar Gouzoumenn, ur c’hristen a rank pediñ alies, ober oberennoù mat ha bevañ hervez lezenn Jezuz-Krist, digas d’an aon rak soñj ar re all.\nKENTEL 4: SAKRAMANT AN AOTER\n§1. BEZAÑS GWIRION JEZUZ-KRIST EN EUKARISTIEZH\nPetra eo sakramant an Eukaristiezh ?\nAn Eukaristiezh a zo ur sakramant a lak ez-estlammus holl solwez ar bara da dreiñ da gorf Jezuz-Krist ha solwez ar gwin da dreiñ d’e Wad prizius, ha Korf, Gwad, Ene ha Doueelded Jezuz-Krist hor Salver a zo endalc’het e-giz-se dindan spesadoù ar bara hag ar gwin, evit bezañ magadurezh speredel deomp.\nPeseurt anv a zo d’ar c’hemm marzhus-se ?\nTreuzsolwezañ a reer eus ar c’hemm marzhus-se.\nEn Eukaristiezh ez eus an hevelep Jezuz-Krist, an hini a zo en neñv, an hini a zo bet ganet war an douar gant ar Werc’hez Vari ?\nYa, en Eukaristiezh ez eus an hevelep Jezuz-Krist evit gwir.\nPerak e kredit ez eus an hevelep Jezuz-Krist evit gwir e sakramant an Eukaristiezh ?\nKrediñ a ran ez eus an hevelep Jezuz-Krist evit gwir e sakramant an Eukaristiezh, peogwir eo bet diskleriet gantañ e-unan ha peogwir e vez kelennet gant an Iliz.\nPetra eo an ostiv kent ar sakradur ?\nBara eo an ostiv, kent ar sakradur.\nPetra eo an ostiv goude ar sakradur ?\nGwir gorf hor Salver Jezuz-Krist dindan spesadoù ar bara eo an ostiv, goude ar sakradur.\nPetra eo ar c’haliriad kent ar sakradur ?\nUl banne gwin gant un nebeud lommouigoù dour eo ar c’haliriad kent ar sakradur.\nPetra eo ar c’haliriad goude ar sakradur ?\nGwir Wad hor Salver Jezuz-Krist dindan spesadoù ar gwin eo ar c’haliriad goude ar sakradur.\nPegoulz e c’hoarvez kemm ar bara e Korf hor Salver ha kemm ar gwin e Gwad hor salver ?\nKemm ar bara e Korf hor Salver ha kemm ar gwin e Gwad hor Salver a c’hoarvez rik d’ar mare ma vez distaget ar c’homzoù-sakrañ gant ar beleg, e-pad an Oferenn santel.\nPiv en deus roet seurt galloud d’ar c’homzoù-sakrañ ?\nJezuz-Krist e-unan en deus roet ar galloud-se d’ar c’homzoù-sakrañ, pa-z eo Doue hollc’halloudek.\nNe chom netra eus ar bara pe ar gwin war-lerc’h ar sakradur neuze ?\nSpesadoù ar bara hag ar gwin a chom war-lerc’h ar sakradur.\nPetra eo spesadoù ar bara hag ar gwin ?\nSpesadoù ar bara hag ar gwin a reer eus kementadoù ha doareadoù kantouezel a c’haller tizhout gant ar skiantoù, evel o neuz, o liv, o blaz.\nDindan spesadoù ar bara, ha korf Jezuz-Krist a zo nemetken ? (Dindan spesadoù ar gwin, ha gwad Jezuz-Krist a zo nemetken) ?\nDindan spesadoù ar bara koulz ha re ar gwin ez eus Jezuz-Krist en e bezh, Korf, Gwad, Ene ha Doueelded hag all.\nHa Jezuz-Krist a zo bezant en holl ostivoù kensakret dre ar bed-holl ?\nYa, Jezuz-Krist a zo bezant en holl ostivoù kensakret.\nPa ranner an ostiv e ranner korf Jezuz-Krist ivez ?\nPa ranner an ostiv ne ranner ket korf Jezuz-Krist, spesadoù ar bara nemetken a vez rannet.\nE pe tamm eus an ostiv e chom Korf Jezuz-Krist ?\nKorf Jezuz-Krist a chom en e bezh e holl tammoù an ostiv bet rannet.\nPerak e vez miret an Eukaristiezh santel-meurbet en ilizoù ?\nMiret e vez an Eukaristiezh santel-meurbet en ilizoù evit bezañ azeulet gant ar fideled ha douget d’ar re seizet hervez an ezhomm.\n§2. KEFRIDI HAG EFEDOÙ AN EUKARISTIEZH\nEvit petra eo bet ensavet an Eukaristiezh gant Jezuz-Krist ?\nJezuz-Krist en deus ensavet an Eukaristiezh santel evit an tri abeg-mañ dreist-holl : 1) An Eukaristiezh a rank bezañ aberzh peurbadel al lezenn nevez ; 2) An Eukaristiezh a rank bezañ magadurezh d’hon ene ; 3) An Eukaristiezh a rank bezañ ur c’houn eus e Basion hag e Varv, hag ivez un tañva prizius eus e garantez evidomp hag ar vuhez peurbadel.\nPetra eo an efedoù pennañ a c’hoarvez e nep a resev an Eukaristiezh santel-meurbet ?\nAn efedoù pennañ a c’hoarvez e nep a resev an Eukaristiezh santel-meurbet a zo ar re-mañ : 1) Mirout ha kreskiñ a ra buhez an ene, da lavaret eo ar c’hras, evel ma ra ar vagadurezh danvezel evit ar c’horf ; 2) Lemel a ra ar pec’hedoù veniel ha diwall a ra diouzh ar pec’hedoù marvel ; 3) Kenderc’hañ a ra ar frealzadur speredel.\n§3. PENAOS KOMUNIAÑ A-ZOARE. AN DEVER DA GOMUNIAÑ\nPegement a draoù a zo ret evit komuniañ a-zoare ?\nTri zra a zo ret evit komuniañ a-zoare : 1) bezañ e stad a c’hras ; 2) bezañ war-yun abaoe kreiznoz an neizheur ; 3) gouzout mat ar pezh emeur o vont da resev, ha tostaat ouzh ar Gomunion santel gant deoliezh.\nPetra eo bezañ e stad a c’hras ?\nKaout ur goustiañs dieub a forzh pe bec’hed marvel, sed aze petra eo bezañ e stad a c’hras.\nPeseurt pec’hed a vez graet gant unan bennak a oar emañ e stad a bec’hed marvel hag a gomuni daoust da se ?\nNep a oar emañ e stad a bec’hed marvel hag a gomuni daoust da se, a seven ur sakrilaj euzhus.\nPeseurt doare yun a ranker ober kent ar gomunion santel ?\nAr yun a ranker ober kent ar gomunion santel a zo ar yun naturel , da lavaret eo e vez torret gant an disterañ magadurezh debret pe an disterañ evaj euvret.\nNepred ne vez aotreet ar gomunion d’unan bennak n’emañ ket war-yun ?\nAotreet e vez evit ar glañvidi war o zremenvan. Viatikum (da lavaret eo beajadurezh) a reer anezhi en degouezh-mañ.\nPetra e talvez : Gouzout mat ar pezh emeur o vont da resev ?\nGouzout mat ar pezh emeur o vont da resev a dalvez anavezout ar pezh a zo er gelennadurezh kristen e sigur ar sakramant-se, ha krediñ start er gelennadurezh-se.\nPetra e talvez : Komuniañ gant deoliezh ?\nKomuniañ gant deoliezh a dalvez tostaat ouzh ar Gomunion mantel gant uvelded hag elevez en emzalc’h, er gwiskamant, embrientiñ kent ar Gomunion, ha rentañ grasoù goude ar Gomunion.\nPegoulz e vezer rediet da gomuniañ ?\nRediet e vezer da gomuniañ bep bloaz, da Bask, er barrez ma chomer enni, ha pa vezer e dañjer a varv.\nDa be oad e krog da dalvezout ar gourc’hemenn komuniañ da Bask?\nD’an oad ma c’hall ar bugel tostaat ouzh ar sakramant gant an deoliezh ret.\nHa mat ha talvoudus eo komuniañ alies ?\nMat-dreist eo komuniañ alies, gant ma vo graet gant an deoliezh ret ha war ali ar c’hofesour.\nPegeit e chom Jezuz-Krist ennomp war-lerc'h ar Gomunion santel ?\nWar-lerc'h ar Gomunion santel, gras Jezuz-Krist a chom ennomp keit ha ma ne bec’homp ket ez-marvel ; bezañs gwirvoudel Jezuz-Krist a chom ennomp betek ma vo peurzebret ar spesadoù sakramantel.\n§4. AN OFERENN : AN ABERZH SANTEL\nHag ur sakramant n’eo ken an Eukaristiezh ?\nOuzhpenn ur sakramant eo an Eukaristiezh, aberzh peurbadel al lezenn nevez eo ivez.\nPe anv eo an aberzh peurbadel-se el lezenn nevez ?\nAn Oferenn santel a reer eus aberzh peurbadel al lezenn nevez.\nPetra eo an Oferenn santel ?\nAn Oferenn santel a zo aberzh Korf ha Gwad Jezuz-Krist kinniget war hon aoterioù dindan neuz ar bara hag ar gwin, en eñvor eus aberzh ar Groaz.\nAn hevelep aberzh eo aberzh an Oferenn hag aberzh ar Groaz ?\nTenn a ra aberzh an Oferenn da aberzh ar Groaz, rak en daou e vez Jezuz-Krist beleg hag aberzhad war un dro ; disheñvel ez int koulskoude en doare ma vezont kinniget.\nPeseurt diforc’h a zo en doare ma vez kinniget an daou aberzh-se ?\nSetu an diforc'h : e aberzh ar Groaz, Jezuz-Krist a varvas evit gwir hag a skuilhas e Wad ; e aberzh an Oferenn avat, anezhañ lid-koun an aberzh kent, e tro da aberzhad hep skuilhañ e wad. A zo muioc’h, e aberzh ar Groaz en deus em c’hraet dellezek da adprenañ ac’hanomp ; e aberzh an Oferenn avat ne ra nemet arverañ an dellidoù-se warnomp.\nPiv en deus ensavet aberzh an Oferenn santel ?\nJezuz-Krist e-unan an hini en deus ensavet aberzh an Oferenn santel, p’en deus ensavet sakramant an Eukaristiezh er Goan diwezhañ.\nEvit petra e kinniger da Zoue aberzh an Oferenn santel ?\nPeder c'hefridi a zo da da aberzh an Oferenn santel : 1) reiñ da Zoue an enor a zleer dezhañ ; 2) trugarekaat anezhañ evit e holl vadoberoù ; 3) sioulaat e imor ha reiñ un digoll a-zoare evit hon pec´hedoù ; 4) evit ma gavimp-ni an holl c'hrasoù hon eus ezhomm anezho.\nHa mat eo mont d’an Oferenn santel bemdez ?\nMat-tre eo mont d’an Oferenn santel bemdez, daoust ma ne vez ket gourc’hemennet.\nPetra ober evit tennañ frouezh diwar an Oferenn santel a gemerer perzh enni?\nEvit tennañ frouezh diwar an Oferenn santel a gemerer perzh enni e ranker selaou gant kalz aked ha kalz deoliezh adalek ar penn-kentañ betek an diwezh, en ur soñjal e Doue, e Pasion hon Aotrou Jezuz-Krist hag en ur zibunañ pedennoù deol.\nKENTEL 5: AR BINIJENN\n§1. PENAOS PRIENTIÑ AR BINIJENN ; AN ENKLASK A GOUSTIAÑS\nPetra eo sakramant ar binijenn ?\nAr Binijenn, a reer ivez ar c'hofez anezhi, a zo ur sakramant ensavet gant Jezuz-Krist evit lemel ar pec´hedoù bet sevenet war-lerc’h ar Vadeziant.\nPegement a draoù a zo ret evit ober ur c'hofez mat ?\nPemp tra a zo ret evit ober ur c'hofez mat : 1) Ober an enklask a goustiañs ; 2) Kaout keuz d'ar pec’hedoù bet sevenet ha kasaat anezho ; 3) bezañ mennet start da na seveniñ anezho biken ; 4) Kofes(añ) anezho holl ; 5) Ober ar binijenn a vo roet gant ar c’hofesour.\nPenaos e reer an enklask a goustiañs ?\nAn enklask a goustiañs a vez graet dre glask gant aked dirak Doue an holl bec’hedoù graet gant an unan, ha chomet digofez, dre soñj, dre gomz, dre ober ha dre lezober, a-enep da c’hourc’hemennoù Doue hag an Iliz hag a-enep da zeverioù ar stad e vezer enni.\nHa kontañ a rankomp niver ar pec’hedoù e-pad an enklask a goustiañs ?\nE-pad an enklask a goustiañs e ranker kontañ ivez niver ar pec’hedoù marvel.\nEvezh a rankomp teurel e-pad an enklask a goustiañs ouzh kendegouezhad ar pec’hedoù ?\nEvezh a rankomp teurel ouzh ar c'hendegouezhadoù a gemm natur ar pec’hed, an amveziadoù a ra d’ur pec’hed veniel treiñ da varvel.\n§2. AR C’HEUZ-BRAS HAG AR YOUL-VAT\nPetra eo ar c’heuz-bras a fed pec’hedoù\nUn displijadur eus an ene eo. Evezh a rankomp teurel, a ra deomp kasaat ar pec’hedoù hon eus sevenet, hag a venn deomp na seveniñ anezho mui.\nEvit peseurt abegoù e rankomp kaout keuz ?\nKaout keuz a rankomp peogwir e tennomp warnomp kastizoù an Aotrou Doue dre hor pec'hedoù, met dreist-holl peogwir hon eus anoazet un Doue mat-diharz, hag a zellez bezañ karet evitañ e-unan a-us da bep tra.\nPetra a rankomp ober evit kaout ar c’heuz-bras-se ?\nGoulenn a rankomp anezhañ digant Doue a-greiz hor c’halon, hag broudañ anezhañ ennomp dre soñjal en droug bras hon eus graet p’hon eus pec’het.\nPet live ez eus er c’heuz-bras-se ?\nDaou live ez eus er c’heuz-bras-se : ar c’heuz-bras peurvat hag an hini amvat.\nPetra eo ar c’heuz-bras peurvat ?\nPeurvat e vez ar c’heuz-bras pa vezer chalet o vezañ anoazet an Aotrou Doue, peogwir eo mat-diharz ha dellezek da vezañ karet evitañ e-unan ; keuzidigezh a reer ivez eus an doare keuz-bras-se.\nPerak e rit peurvat eus ar geuzidigezh-se ?\nPeurvat a ran eus ar geuzidigezh evit daou abeg : 1) peogwir e wel madelezh Doue enni hec’h-unan 2) peogwir e ra d'ar pec'hedoù bezañ pardonet diouzhtu, daoust ma rankomp kofes anezho evelkent.\nPetra eo ar c’heuz-bras amvat, a reer ivez damgeuz anezhañ ?\nAr c’heuz-bras amvat, a reer ivez damgeuz anezhañ, a zo ennomp pa vezomp chalet gant bezañ anoazet Doue ar Barner emveliek, dre aon neuze rak ar c’hastizoù a dennomp warnomp er bed-mañ hag er bed all.\nHag a-walc’h eo an damgeuz evit bezañ pardonet ?\nA-walc’h eo an damgeuz evit bezañ pardonet, gant ma vo roet an absolvenn gant ar beleg.\nPeseurt droug a reer pa bec’her ?\nPa bec’her ez-marvel, an droug pennañ a zo hemañ : dre ar pec'hed e koller gras Doue hag ar baradoz ; talvezout a ra deomp kastizoù an ifern hag anoaziñ a reomp Doue, hon Aotrou hag hon Tad, en deus skuilhet kement a vadelezhioù warnomp, a gar ac’hanomp kement, hag a zo dezhañ ur gwir diharz da vezañ karet dreist da bep tra, ha servijet feal.\nAr c’heuz-bras a rank talvezout evit an holl bec’hedoù ?\nYa, ar c’heuz-bras a rank talvezout evit an holl bec’hedoù marvel a zo bet sevenet.\nPa ne gofeser nemet pec’hedoù veniel, hag ezhomm ez eus da gaout keuz-bras evit an holl anezho ?\nA-walc’h eo kaout keuz-bras evit darn anezho evit ma vo gwiriek ar c'hofez ; evit ma vint pardonet holl avat e ranker kaout keuz evito holl.\nPetra eo ar youl-vat ?\nUr mennad start da na bec’hiñ mui, ha tec’hout koustet a gousto eus ar pec’hed eo ar youl-vat.\n§3. AN EMDAMALL : ANZAV AR PEC’HEDOÙ\nPetra eo kofes ar pec’hedoù ?\nKofes ar pec’hedoù a zo emzamall anezho dirak hor c'hofesour evit resev an absolvenn hag ar binijenn.\nPe bec’hedoù a vezer rediet da gofes anezho ?\nAn holl bec’hedoù marvel a vezer rediet da gofes anezho ; met mat eo ivez kofes ar re veniel.\nPenaos e rankomp kofes hor pec’hedoù marvel ?\nHor pec'hedoù marvel a rankomp kofes en ur spisaat an niver anezho, an doare hag an amveziad, a c’hall ober d’ur pec’hed veniel treiñ da varvel.\nPetra a rank ober unan bennak na vir ket soñj mat diouzh niver ar pec’hedoù bet sevenet gantañ ?\nUnan bennak na vir ket soñj mat diouzh niver ar pec’hedoù bet sevenet gantañ a rank lavaret an niver tostañ d’ar wirionez.\nHa mat e vije kofezadur unan bennak n’en dije ket lavaret an holl wirionez ouzh e gofeser, dre vezh ?\nUnan bennak n’en dije ket lavaret ar wirionez d’e gofesour, en dije tavet war ur pec’hed marvel, n’en dije ket lavaret un niver a bec’hedoù anavezet gantañ, pe n’en dije ket meneget kendegouezhadoù pouezus, kement-se holl dre vezh, en defe graet ur sakrilaj neuze.\nPetra a rank ober unan bennak a oar ne oa ket mat e gofezadur ?\nNep a oar ne oa ket mat e gofezadur a rank aadober ar c'hofezadurioù graet fall, ha reiñ da c’houzout ivez, peseurt sakrilaj pe sakrilajoù a zo bet graet.\nHa mat e vefe kofezadur unan bennak en defe ankounac’haet hepmuiken menegiñ ur pec’hed marvel ?\nMat eo kofezadur unan bennak en defe ankounac’haet hepmuiken menegiñ ur pec’hed marvel, gant ma vo bet sirius an enklask a goustiañs ; rediet eo koulskoude emzamall eus ar pec’hed-se d'ar c'hofezadur war-lerc’h.\nPenaos en em ginnigit d’ar c’hofesour ?\nDaoulinañ a ran, ha lavarout : “Bennigit ac’hanon, ma Zad, peogwir em eus pec’het” ; sin ar groaz a rin neuze.\nPetra a lavarit war-lerc’h bezañ bet graet sin ar groaz ?\nWar-lerc’h bezañ bet graet sin ar groaz e lavaran : “Kofes a ran d’an Aotrou Doue hollc’halloudek, da’r Werc’hez Vari gwenvidik, ha deoc’h-c’hwi ivez, ma Zad, peogwir em eus pec’het.” War-lerc’h en em zamallan eus ma fec’hedoù.\nUn dra vat eo em zamall eus ur pec’hed grevus er vuhez tremenet ?\nYa, dreist-holl mar d-eo veniel an holl bec’hedoù all ; e-giz-se e vo aesaet ar c’heuz-bras, ha keneve d’ar c’heuz-bras e vefe diwiriek an absolvenn.\nPetra a rit p’hoc’h eus echuet emzamall eus ho pec’hedoù ?\nP’am eus echuet em zamall eus ma fec’hedoù, e selaouan gant doujañs ouzh ar pezh a vez lavaret din gant ar c’hofesour, ar binijenn a zegemeran gant ur c’hoant diles da seveniñ anezhi, ha pa ro din an absolvenn santel, e adlavaran din-va unan em c’halon ar c’heuz am eus.\nPetra a chom d’ober pa-z eo bet roet an absolvenn deoc’h ?\nPa-z eo bet roet an absolvenn din, e trugarekaan an Aotrou Doue, e ran ma finijenn an abretañ ar gwellañ, hag ober a ran diouzh an alioù bet roet din gant ma c’hofesour.\n§4. AN ABSOLVENN HAG AN DIC'HAOUIÑ\nPetra eo an absolvenn ?\nUr varnadenn distaget gant ar beleg en anv Jezuz-Krist, a lam pec’hedoù an hini en deus kofeset, setu petra eo an absolvenn.\nPetra eo an dic'haouiñ, a reer ivez pinijenn anezhañ ?\nAn dic'haouiñ, a reer ivez pinijenn anezhañ, a zo ur bedenn pe un oberenn vat all, a vez lakaet gant ar c’hofesour war ar penedour evit ma vo peurlamet e bec’hedoù.\nPegoulz e ranker ober ar binijenn sakramantel ?\nAn abretañ ar gwellañ, ma n’eo ket bet spisaet gant ar c’hofesour.\nHa mat eo kofes alies ?\nKofes ur wech ar miz d’an nebeutañ a zo mat ; nep avat a oar emañ e stad a bec’hed marvel a rank hastañ muioc’h.\nKENTEL 6 : AN NOUENN\nPetra an Nouenn ?\nAn Nouenn (a vez graet “Eoul Santel” anezhi gant an Italianed) a zo ur sakramant bet ensavet evit divec’hiañ ar re glañv e dañjer a varv, en o spered hag en o c'horf zoken.\nPe efedoù a zo d’an Nouenn ?\nAmañ da heul efedoù an Nouenn : 1) Kreskiñ a ra ar c’hras santelaat ; 2) Diverkañ a ra ar pec’hedoù veniel, hag ivez ar pec'hedoù marvel na c’hellfent mui bezañ kofeset ; 3) lemel a ra ar wanded hag ar seurt langiz-se, a chom siwazh zoken pa-z eo bet pardonet ar pec’hedoù ; 4) reiñ a ra an nerzh da c’houzañv an droug gant pasianted, da zerc’hel ouzh an temptadurioù ha da vervel en un doare santel ; 5) sikour a ra ar c’horf da adkavout e yec’hed, mar d-eo talvoudus evit silvidigezh hon ene.\nPegoulz e ranker resev an Nouenn ?\nPa vez dañjerus ar c’hleñved e ranker resev an Nouenn, hag ivez, kement ha ma c’heller, war-lerc’h bezañ bet resevet sakramantoù ar Binijenn hag an Eukaristiezh, ha pa vezer gant e skiant-vat c’hoazh.\nKENTEL 7 : AN URZH\nPetra eo sakramant an Urzh ?\nAn Urzh a zo ur sakramant a ro ar galloud da seveniñ ar c’hefridioù sakr stag ouzh azeulerezh Doue ha silvidigezh an eneoù, ha lezel a ra war ene an hini a resev anezhañ merk maodiern Doue.\nPeseurt pal a rank bezañ mennet gant unan bennak a ya da veleg ?\nNep a ya da veleg ne rank mennout pal all ebet estreget klod Doue ha silvidigezh an eneoù.\nHa gallout a reer dibab drezor an-unan ar stad a veleg ?\nDen ebet ne c’hall dibab drezañ e-unan ar stad a veleg ; ret eo bezañ galvet gant Doue.\nNeb a yafe da veleg hep galvedigezh a rafe gaou d’an holl neuze ?\nNeb a yafe da veleg hep galvedigezh a rafe ur gaou spontus d’an holl, ha war var e vefe da vezañ daonet.\nPe deverioù o deus ar fideled e-keñver ar re a zo galvet da vont da veleien ?\nAr fideled a rank : 1) lezel gant o mibion ar frankiz klok da respont da c’halvedigezh Doue ; 2) Pediñ an Aotrou Doue da reiñ d’e Iliz pastored vat ha maodierned c'hredus , evit se ivez eo bet ensavet yunoù ar Pevar-Amzer ; 3) bezañ doujus-meurbet ouzh an holl re a zo bet beleget e servij Doue.\nKENTEL 8 : AR BRIEDELEZH\nPetra eo sakramant ar Briedelezh ?\nAr Briedelezh a zo ur sakramant ensavet gant Jezuz-Krist Hon Aotroù, ha stardañ a ra un unaniezh santel ha didorradus etre un den hag ur vaouez, reiñ a ra dezho gras da garout an eil egile ez-santel, ha desevel o bugale ez-kristen.\nUn dra bennak arbennik a vez aroueziet gant sakramant ar Briedelezh ?\nUnaniezh Jezuz-Krist gant an Iliz santel, e wreg hag hor mamm karantezus-meurbet, a vez aroueziet gant sakramant ar Briedelezh.\nAr re a resev sakramant ar Briedelezh a rank bezañ e stad a c’hras ?\nYa, ar re a resev sakramant ar Briedelezh a rank bezañ e stad a c’hras d’ar mare ma resevont anezhañ, a-hend-all eo ur sakrilaj.\nPenaos kaout sakramant ar Briedelezh ?\nGant lidoù an Iliz santel, etre daou gristen, nemetken e vez gwiriek hag aotreet sakramant ar Briedelezh.\nPEMPVET RANN : AR VERTUZIOÙ DOUEONIEL\nKENTEL NEMETI : AR VERTUZIOÙ DOUEONIEL\n§1. AR FEIZ\nPe vertuzioù a zo ret d’ur c'hristen evit e silvidigezh ?\nTeir vertuz a zo ret d’ur c'hristen evit e silvidigezh : ar Feiz, an Esperañs hag ar Garantez.\nPetra eo ar Feiz ?\nAr Feiz a zo ur vertuz dreist-naturel, en hon ene a-vihanik, a ra deomp em harpañ war aotrouniezh Doue ha krediñ evel gwir kement a zo diskuliet deomp gantañ dre hanterouriezh e Iliz.\nPenaos e anavezomp ar gwirionezioù diskuliet gant an Aotrou Doue ?\nGant an Iliz santel ha difaziadus e anavezomp ar gwirionezioù diskuliet gant an Aotrou Doue. Da lavaret eo : gant ar Pab, susitour Sant Per, gant an Eskibion, susitourion an Ebestel, anezho tud bet kenteliet gant Jezuz-Krist e-unan.\nHa difaziadus eo ar Pab ?\nYa, difaziadus eo ar Pab kenkoulz hag an Iliz, pa vez o komz evel pastor ha doktor d’an holl gristenion, hag o termenañ ar gwirionezioù a-fed feiz pe divez.\nHa gallout a reomp kompren an holl wirionezioù bet diskuliet ?\nNe c’hellomp ket kompren an holl wirionezioù bet diskuliet, rak lod anezho a zo misterioù.\nPetra eo ur mister ?\nUr mister a zo ur wirionezenn a feiz na c’hall ket bezañ peurgomprenet gant hor poell.\nPerak e rankomp krediñ e gwirionezioù ar feiz ?\nPeogwir ez int bet diskuliet deomp gant an Aotrou Doue, peogwir e vezont kinniget deomp dre hanterouriezh e Iliz santel.\nHag a-walc’h eo, evit bezañ salvet, krediñ en holl wirionezioù a feiz war un dro, en un doare diresis ha gant nebeut a evezh ?\nEvit bezañ salvet n’eo ket a-walc’h krediñ en holl wirionezioù a feiz war un dro, en un doare diresis ha gant nebeut a evezh, rak darn eus ar gwirionezioù-se a rank bezañ kredet dre un akt a Feiz a-ratozh hag arbennik : evel da skouer Unanded ha Treinded Doue, Enkorfadur ha marv hor Salver.\nE pelec’h e vez renablet ar gwirionezioù pennañ bet diskuliet gant an Aotrou Doue d’e Iliz santel ?\nAr gwirionezioù pennañ bet diskuliet gant an Aotrou Doue d’e Iliz santel a zo renablet e simbol an Ebestel, a vez graet Kredo anezhañ gant ar bobl.\n§2. AN ESPERAÑS\nPetra eo an Esperañs ?\nAn Esperañs a zo ur vertuz dreist-naturel, en hon ene a-vihanik, a ra deomp hirvoudiñ ha gortoz ar vuhez treamzerel prometet gant an Aotrou Doue d’ar re a servij anezhañ, hag ivez ar sikourioù evit tizhout ar pal-se.\nPetra a ro deomp goanag ar baradoz hag ar sikourioù evit degouezhout ennañ ?\nGoanag a c’hellomp kaout er baradoz hag er sikourioù evit degouezhout ennañ, rak dre zellidoù Jezuz-Krist eo bet prometet gant an Aotrou Doue d’ar re E servij a greiz-kalon, hag hollfeal hag hollc’halloudus ma-z eo, e talc’h bepred d’e bromesaoù.\n§3. AR GARANTEZ\nPetra eo ar Garantez ?\nAr Garantez a zo ur vertuz dreist-naturel, en hon ene a-vihanik, a ra deomp karout an Aotrou Doue evitañ e-unan dreist da bep tra, ha karout hon nesañ eveldomp hon unan, en anv ar garantez ouzh an Aotrou Doue.\nPerak e rankomp karout an Aotrou Doue ?\nAn Aotrou Doue a rankomp karout peogwir eo ar Mad uhellañ, peurvat ha diharz, hag ivez abalamour d’ar gourc’hemenn a ro deomp d’henn ober, hag evit ar madelezhioù divent a resevomp eus e berzh.\nPerak e rankomp karout an nesañ ?\nAn nesañ a rankomp karout en anv ar garantez ouzh an Aotrou Doue, peogwir e vez gourc’hemennet deomp henn ober gant an Aotrou Doue ha peogwir ez eo nep den skeudenn Doue.\nHa rediet e vezomp da garout hon enebourion zoken ?\nYa, rediet e vezomp da garout hon enebourion zoken, rak int ivez a zo nesañ deomp, ha peogwir eo bet gourc’hemennet a-ratozh gant Jezuz-Krist.\n§4. AN AKTOÙ A FEIZ, A ESPERAÑS HAG A GARANTEZ\nHag aktoù a feiz, a esperañs hag a garantez a rankomp ober ?\nYa, aktoù a feiz, a esperañs hag a garantez a rankomp ober, kerkent ha m’emaomp en oad poellañ, en degouezhioù-mañ : pa vezomp e dañjer a varv, alies e-pad ar vuhez, dreist-holl p’hor bez ezhomm anezho evit trec’hiñ war un temptadur bennak pe seveniñ un dever kristen bennak.\nHa mat eo dibunañ an aktoù a Feiz, a Esperañs hag a Garantez ?\nYa, mat-tre eo dibunañ alies an aktoù a Feiz, a Esperañs hag a Garantez, rak evel-se e c’hall ur c’hristen 1) mirout aesoc’h ar vertuzioù ret-holl-se ; 2) kreñvaat ha lakaat anezho da greskiñ ; 3) diskouez anezho en diavaez ; 4) Gounez kalz a induljañsoù.\nHag a-walc’h eo lavarout an aktoù-se a-veg ?\nKet, n’eo ket a-walc’h lavarout an aktoù-se a-veg nemetken ; ret eo sachañ ivez evezh ar spered ha deoliezh ar galon.\nHa gallout a reomp seveniñ an aktoù-se hag an oberoù all a vertuz kristen evel m’eo dleet, drezomp hon-unan ?\nDrezomp hon unan ne c’hallomp ket, ezhomm hon eus gras an Aotrou Doue, a vez roet dalc’hmat da neb a c’houlenn anezhi a-greiz e galon.\nA-ziwar an teir vertuz-se, Feiz, Esperañs ha Karantez , pehini an hini gwellañ ha pouezusañ ?\nAr Garantez eo an hini gwellañ ha pouezusañ, peogwir e vez degaset dalc’hmat ganti ar c’hras santelaat, a unan ac’hanomp ouzh an Aotrou Doue hag a ra deomp bezañ dellezek ouzh ar baradoz.\nPeseurt prouenn a zo d’ar Garantez ?\nProuet eo ar Garantez pa senter ouzh gourc’hemennoù an Aotrou Doue ha pa gaser da benn oberennoù a drugarez.\nPet oberenn a drugarez ez eus ?\nPevarzek oberenn a drugarez ez eus, seizh korfel ha seizh speredel.\nPetra eo an oberennoù a drugarez korfel ?\nSed amañ rollad an oberennoù a drugarez korfel : reiñ da zebriñ d’ar re o devez naon ; reiñ da evañ d’ar re o devez sec’hed ; gwiskañ ar re a zo en noazh ; reiñ bod d’ar veajourion ; gweladenniñ ar re glañv ; gweladenniñ ar brizonidi ; sebeliañ ar re varv.\nPetra eo an oberennoù a drugarez speredel ?\nSed amañ rollad an oberennoù a drugarez speredel : reiñ alioù d’ar re o devez ezhomm anezho ; sklerijennañ ar re zizesk ; ober trouz d’ar re a bec’h ; frealzañ an dud reuziet ; pardonañ an anoazadoù ; gouzañv an dud displijus gant pasianted ; pediñ evit ar re vev hag ar re varv.


Nicolas Cytrynowicz Photos: Je suis hanté\n"Je suis hanté. L'Azur, l'azur, l'azur, l'azur."\nRubriques : Bleu, Ciel, Citation, Couleur, Gênes, Italie, Montagne, Nuages\nSous la langue de nuages\nVêtue d'azur de nuit,\nLes monts se faisaient fantômes\n20 juin, 2013 10:38\n21 juin, 2013 19:05


Pajenn:Morvan - Kenteliou hag istoriou a skuer vad evit ar Vretoned, 1889.djvu/340 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/340\nEtre daou, daoulagad ar gouarner a goezas var eun tam paper a ioa var an daol. He gemeret a reaz hag e velaz oa eul lizer scrifet dezan he unan Buan hen digoraz hag e lennaz ar c’homzou-ma :\n« Evel n’on eus ket a amzer, Ian Bart ha me, da vont beteg enhoc’h araog mont kuit, plijet ganeoc’h reseo ar mercou a anaoudegez vad a lezomp ganeoc’h var ar paper-ma euz ar vadelez oc’h eus bet evidomp keit ha ma zomp bet ama. Poan vraz a ra deomp mont kuit ep ho kuelet ; hogen ar mare zo deut, ha ne allomp ket gortos. Mar deuit morse e Frans, ha mar bezomp carget d’ho tioual, bezit sur ne vanco netra deoc’h. Lavarit, mar plij, d’ar c’homodor Philips, e cavo Ian Bart prest da ober eur c’hrogat outhan pa garo.\n« Ho servicherien dister,\n« Forbin ha Bart. »\nEvel a velit, Forbin en doa scrifet al lizer-ze, hag ar gouarner a gounnare : Mont kuit evelse, emezhan hag ober goap ac’hanon c’hoas !…\nGoude beza lennet lizer an daou vartolod, ar gouarner saoz ne vouie mui petra rea gant he gounnar. « Ober goab ac’hanon c’hoas goude tec’het kuit ! » Dioc’h he gostez, Robert a ziskueze ato ive beza en eur gounnar ar vrassa dre ma voa dilezet eno gant he zaou vignon. Ioun ken nebeut n’oa ket goal laouen he zrem oc’h en em velet laket er gaoued eleac’h an daou labous en doa lezet da nijal ac’hano.\nAr gouarner a c’hourc’hemennas furcha kement tavarn a ioa e Plimout, cas archerien pe zoudardet var gement hent a gas da gær, ha furcha ive beteg\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/340&oldid=162506 »\nKemmoù diwezhañ degaset d'ar bajenn-mañ d'an 18 Mae 2020, da 11:11.


Pajenn:Marigo - Buez ar Saent.djvu/407 - Wikimammenn\nPajenn:Marigo - Buez ar Saent.djvu/407\nquement a vadelez ma er c’honsidere pep-unan evel e dad.\nEil Reflexion. Sant Ladislas en em brepare da vont da zilivria an douar santel ; mæs Doue en em gountantas eus e volontez vad, hac en tennas eus ar bed-mâ evit e recompansi ebars an Eê. Peguer mad ha peguer liberal eo an Autrou-Doue, pehini a recompanç non pas hebquen an oeuvrou mad, mæs c’hoas bolontez vad en den ! Ma ne ellit quet ober traou bras evit Doue, n’ellit-hu quet da viana caout ur volontez vad ? Ho pezit eta un desir bras ma vezo Doue caret, servichet ha glorifiet gant peb-unan : goulennit ar c’hraç-se evidoc’h hac evit ar re-all ; pidit c’hoas evit conversion ar bec’herien, goulennit ar berseveranç evit ar re just ; pidit Doue da inspira\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/407&oldid=134529 »


Kaozeal:Roll al levrioù e brezhoneg troet diwar yezhoù all - Wikipedia\nKaozeal:Roll al levrioù e brezhoneg troet diwar yezhoù all\nDaoust d'ar pezh zo bet skrivet, al levr sinet Donnachadh MacDhomhnaill, Ur brezelour e oan (Al Liamm, 2006), n'eo ket bet troet gant Mikael Madeg met savet gantañ. --Kadwalan 22 Gen 2008 da 22:08 (UTC)\nNe gomzer ket eus levrioù bugale amañ, ha gwell a se, arabat meskañ: koulskoude int bet troet holl, pe dost. Bianchi-Bihan 22 Gen 2008 da 23:58 (UTC)\nRet e vo tennañ anvioù an oberennoù ha n'int ket levrioù eus ar bajenn-mañ. Bianchi-Bihan 23 Gen 2008 da 15:18 (UTC)\nPerak yideg e-lec'h yidicheg? 193.52.64.243 15 Ebr 2008 da 13:52 (UTC)\nPeogwir eo hemañ ar stumm implijet war goloenn al levr e-unan. N'eus forzh penaos n'on ket gwall sur hag-eñ e vefe anezhi un droidigezh diwar ar yidicheg war-eeun pe kentoc'h diwar ar galleg. Neal (Kaozeal) 14 C'hwe 2009 da 12:33 (UTC)\nWar a seblant eo bet graet an droidigezh gant daou zen: lakaomp unan a oar yideg, unan all brezhoneg. Ha galleg a ouzont o-daou. Koubladoù tud brudet all a ra evel-se evit treiñ. . Bianchi-Bihan 14 C'hwe 2009 da 15:40 (UTC)\nYa, goût mat a ran, ha goût a ran ivez e reer evel-hen peurliesañ rak ne oar ket unan anezhe ar yezh orin nag egile ar yezh ma vo troet daveti, da lâret eo en degouezh-mañ e tro un den eus ar yideg betek ar galleg hag e tro egile eus ar galleg betek ar brezhoneg. Disheñvel-mik eo an doare-ober-se diouzh treiñ war-eeun eus ar yideg betek ar brezhoneg ha peurliesañ, war dachenn studioù an treiñ, ne lârer ket eo bet troet e brezhoneg diwar ar yideg. A galon, Neal (Kaozeal) 14 C'hwe 2009 da 17:17 (UTC)\nDerv[kemmañ ar vammenn]\nRonan An Derv, pe an Derv? Bianchi-Bihan (kaozeal) 23 Du 2012 da 17:33 (UTC)\nAdtapet diwar « https://br.wikipedia.org/w/index.php?title=Kaozeal:Roll_al_levrioù_e_brezhoneg_troet_diwar_yezhoù_all&oldid=1364177 »\nKemmoù diwezhañ degaset d'ar bajenn-mañ d'an 23 Du 2012, da 17:33.


ZAULI - Armoiries, blason, Etymologie et origine, nom de famille, genealogie, ancêtres, histoire | Armorial.org\nRéf. : COA111098\nFamille ZAULI - Blason ZAULI - Blasonnement ZAULI - Armoiries ZAULI - Armoiries de famille ZAULI - Armorial ZAULI - Armes ZAULI - Armes sur un écu ZAULI - Ecu ZAULI - Ecus armoriés ZAULI - Bannière, flanchières, caparaçon armoriés ZAULI - Bouclier armorié ZAULI - Sceau ZAULI - Sceau armorié ZAULI - Archives ZAULI - Généalogie ZAULI - Arbre généalogique ZAULI - Ascendance ZAULI - Descendance ZAULI - Héraldique ZAULI - Origine ZAULI - Les ZAULI dans l'Histoire - Les ZAULI dans la noblesse - Devise ZAULI - Armoiries de bourgeoisie ZAULI - Armoiries de noblesse ZAULI.\nFamily ZAULI - Blazon ZAULI - Coat of arms ZAULI - Arms of ZAULI - Family arms ZAULI - Emblem ZAULI - Crest ZAULI - Seal ZAULI - Heraldic ZAULI - heraldic symbol ZAULI - Genealogy ZAULI - Family tree ZAULI - Origin ZAULI - The ZAULI in the History - The ZAULI in the nobility - Motto ZAULI.\nFamilie ZAULI - Wappen familien ZAULI - Wappen der Familie ZAULI - Familienwappen ZAULI - Schild ZAULI - Schutzwaffe ZAULI - Wappen ZAULI - Wappenbuch ZAULI - Siegel ZAULI - Archiv ZAULI - Stammbaum ZAULI - Wappenkunde ZAULI - Heraldik ZAULI - Ursprung ZAULI - Die ZAULI in der Geschichte - Die ZAULI in den Adelsstand - Wahlspruch ZAULI - Bürgerliche Wappen ZAULI - Adelswappen ZAULI - Stammwappen ZAULI - Wappenrolle ZAULI - Genealogie ZAULI - Abstammung ZAULI - Nachkomme ZAULI - Deszendent ZAULI.\nFamilia ZAULI - Blasón ZAULI - Escudo de armas ZAULI - Escudo ZAULI - Blasón ZAULI - Armas ZAULI - Las armas de ZAULI - Sello ZAULI - Archivo ZAULI - Genealogía ZAULI - Árbol genealógico ZAULI - Heráldica ZAULI - Origen ZAULI - ZAULI en Historia - ZAULI en la nobleza - Lema ZAULI - Divisa ZAULI.\nFamiglia ZAULI - Blasone ZAULI - Stemma ZAULI - Stemma di famiglia ZAULI - Lo stemma araldico della famiglia ZAULI - Lo stemma di ZAULI - Araldica e stemma ZAULI - Registro Araldico ZAULI - Stemmario ZAULI - Registro Genealogico ZAULI - Sigillo ZAULI - Archivio ZAULI - Genealogia ZAULI - Albero genealogico ZAULI - Araldica ZAULI - Origine ZAULI - In Storia ZAULI - ZAULI nella nobiltà.\nFamilie ZAULI - Familiewapen ZAULI - Wapen ZAULI - Wapen of blazoen ZAULI - Schild ZAULI - Wapendiploma ZAULI - Zeehond ZAULI - Archief ZAULI - Genealogie ZAULI - Stamboom ZAULI - Heraldiek ZAULI - Herkomst ZAULI - ZAULI in History - ZAULI in de adel.\nFamília ZAULI - Blazon ZAULI - Braços ZAULI - Crista da família ZAULI - Armorial ZAULI - Armas ZAULI - Braços em um protetor ZAULI - Brasonadas ZAULI - Estampada ZAULI - Escudo blazoned ZAULI - Arquivo ZAULI - Ascendência ZAULI - Progeny ZAULI - Heráldica ZAULI - Origem ZAULI - O ZAULI na História - ZAULI na nobreza - Moeda ZAULI - Burguesia Braços ZAULI - Nobreza Braços ZAULI.\nRodzina ZAULI - Blazon ZAULI - Herbu ZAULI - Herbarz ZAULI - Bron ZAULI - Bron na tarczy ZAULI - Zdobi ZAULI - Wypisane ZAULI - Uszczelka ZAULI - Archiwalnych - ZAULI - Genealogii ZAULI - Rodowe ZAULI - Pochodzenie ZAULI - Potomstwo ZAULI - Heraldyki ZAULI - Origin ZAULI - ZAULI w historii - ZAULI w szlachty - Waluta ZAULI - Burzuazja ZAULI - Szlachta Arms ZAULI


Bel peu 6etppeaeu enp peO BB6-PnpueulluupOupett hnlplelle nulel Ueupvllleu, ple lkle Pehel tel ple Vluplep-Gtteuplue pelellplettleu, pekuu lu pel elpleu Bkepe pel Pealltt „Putullleule“. Ble Pnpueulluulelnua teuhle Zlttlelpeu lu ple Geppeu eluel Pleueke Oll tenleu Uuppvlpleu. Vup pu vllp pel Puteaeupen uuu elueO luleleppeuhellett enp Vlllpeketl nup Butlllh tulelell, etp aope ep ukue ple Uelpoelaetnua pel Beonptlh helu Zulaeu Oekl.\nVel aeuenel kluplekl, huOOl ekel enO aeaeuleltlaeu Pektnpp. Ble Plteue pel oluoealelleu Qhu-Veupe lpl elueeklelup. Ilule Zlttlelpeuluueplllluueu nup lnup 29.999 Vluphletleuteaeu plup ple PG0-BOlppluueu ulekl aepnuheu, pel uuu pel Pleueke pepekvuleue nup Oeppeuketl uuO Uelplenekel pnpueulluulelle VlupplluO kel ulekl tel elue penpelele VOvetl aepulal. Vupeeluplnehl peuuu pletteu VOvetloutlllhel nup Vluphletl-lupnpllle ple ueltektle Plleleale etp etleluellutup klu – plell etp pep, vep ple pel Ulekl pelleeklel lpl: elue eleOtlek plelple ZltekOopekeuleekunua Oll lO Gelu llletekleupeu Nekteu.\nPnaeuvlpekelel pel peu Nekteu\nPnt pektlekleu ulel BlZ-P2-Pelleu lonOleu plel Felpetpelael Bkvplh-Bluteppuleu uul Vuekeu Oll peu Fetpveklkelleu ent: „Bp ueleelll pep Pltp, veuu Oeu, vle ep plek eluaepelaell kel, unl peu PlluOpehlul pelleeklel, pe plepel unl i0 Blueeul pep aepeOleu Buelalepehlulp enpOeekl.“ Bel Pulelt pel „ulekl-tupplteu“ Buelalepnetteu elve enp Buluuutlelh, Veppel- upel Vluphletl tleae pell eeku Iekleu olehllpek nuueloupell pel 09 Blueeul pep BuelaleenthuOOeup. Bluaeleekuel lu plepe Geleaulle lpl pepel uuek ple Geluhletl, ple plp 0900 ent untt enleehaetekleu velpeu putt nup peOll tel elueu Pupllea pel PG0-BOlppluueu pulaeu vllp.\nBeO Fvoe nO ple Vluphletl pleke, pu pep Beolel, elu Beehnuappelllea uuu teplatlek plel Blueeul eO BuelaleenthuOOeu lu Benlpekteup aeaeuepel. Bepp utl peOll aeolektl velpe, elue eluelae Vluphletleuteae peehe peu PlluOpepelt uuu Oekl etp i999 Fenpketleu, ketleu ple Vlppeupeketltel tel Pnaeuvlpekelel. Beuu pepnlek velpe pel Bluplneh elveehl, ple 29.999 pelellp luplettlelleu Vluplopel houuleu 29 Zlttluueu pel 2i Zlttluueu Fenpketle lO Ueup Oll penpelel Buelale uelpulaeu. Bel Illeh: lu pel otteultlekeu Blphnppluu vle enek lu peu Zepleu velpe ple luplettlelle Oll pel (ulet aelluaeleu) lelpoektlek olupnelelleu unlepeleu Uelplnua pel Puteaeu uelveekpetl.\nBeell pel Vlppeupeketltel: „Bel Pelllea pel Vluphletl enl Buelaleveupe plekl unl llepla enp, pe el lu peu Blukelleu pel htelueu ‚Zeuee‘ FenpketlpplluO euaeaepeu vllp.“ Pupelp enpaepleehl: Pnek lO lpeettett, veuu „ette Fenpketle lkleu PlluO enp eluenelpeleu Buelaleu peeoaeu, voleu elpl peekp Blueeul pep 09-Blueeul-Nletp enl GtlOeaepuelOelpnua plp 09b9 aepekettl“.\nVel ettelpluap pep Nlet ueltutae, ent plepeO Vea peu PG0-PnppluQ plp peklu ent elu ZlulOnO en lepneleleu, Oeppe plek pelepel lO Gteleu pelu, pepp petel lO Zlllet lu pel aepeOleu Beonptlh „ette 0,b GltuOelel elu Vluplep puvle enpoletlek Puteleetteu epel elue Btoeke uuu Oekl etp lenpeup GneplelhltuOelelu“ eltulpeltlek peleu.\nPuvukuel oluleplleleu Oelpl eltutatup\nZnu lpl lu Vlupelaunuapaepleleu ple VltthuOOeuphntlnl pel Puteuaplekle Blulepleu aeaeu UolO nup Pekelleuvnlt pel Qhu-PettelOouuel aevlekeu. Beu Zeupekeu poOOell, pepp tel Oeuekeu Ueuppeplleel pel Pekeeh ple Zlllet keltlal, vokleup ple petppl peO Ueltett lklel 6lnuppleehpvelle uepeu peu etp „Vlupoelhp“ ueluleptlekleu Pukontnuaeu uuu luevlpekeu leltp epel 099 Zelel kukeu lupnpllleeuteaeu enpekeu Oeppeu. Ple lepettleleu, Oelpl eltutatup, aeaeu peu „Pupleptnuapplneh“ vellelel Gletlvelhe.\nBnupeOeulete Gllllh eu pel Vluphletl lpl vepel uen uuek uelplnOOl – ple tlupel unl henO uuek 6ekol. Pekuu 09i2 huuplellelle elve Bellleh 6lelekeu, ekeOetp 6leueu-Butlllhel nup kenle Uellel pep Peltluel Ikluhleuhp Paule Buelaleveupe, elu „Buelaleveupe-Belepuvuu“. Ble Plleleale uelpeae enpaeleekuel pelO eeulleteu Putleaeu, Guktehletlvelhe etp aloQle PG0-Pektenpelu uuO PlluOOelhl en uelplouaeu. lO 6eaeulelt: Bep uuu Pheollhelu enek „BuelaleOett“ aeueuule Vpeleuaepul eu VlupplluO tekle peen, pepp Oupelue nup veulael nOvetlpekoptleke, epel lO Pelllep lenlele 6ephletlvelhe uuO Zele aekeu Oeppeu, entepleu pel PG0-Pekeppluttplteue.\nBtehlllellol lpl elu tteekllael Bukplutt, pel ueek pel Blupnhlluu putull epaeuuOOeu nup lu eluel lupnpllleuelluu enatelek lepeleell uelteapel pelu Onpp. Bel pelpep plelel ple Vluphletl helue pektepplae Uopnua: Poelekel pekellelu eu Ieekuutuale nup Gupleu, ple Bteupelhell eu pel Vupeleekeupelhell pel Vlupuelkotlulppe.\nBupplte Pleuuplutte plup enl plekeleu Buelaleuelpulanua ent teuae Plekl nueltopptlek. Ble heolletlpllpeke Uualh pel luleluelluueteu PlluOpolpe pulal petel, pepp Guktehletlvelhe pepel peuulleltl velpeu. Vluplopel luloepleleu pu aepekeu Oll Ptleh ent ple PG0-BOlppluueu lu pel PlluOeleenanua lkleu elaeultlekeu Bepelupeveeh. Pupelp etp utl oluoealell pekellell ple Buelaleveupe ulekl eu Vlpelpoeupllahell nup GteluOnl lu pel Peuothelnua, puupelu eu pel Bkvplh, velt ple peleu alnupteaeupe 6epeleOoQlahelleu enQel Pekl toppl.\nBep Ieklknupellolulehl plukl en pekellelu\nPnt peO PlluOOelhl tekll plep en alulepheu Bulvlehtnuaeu. Vekl pel Vlup lu Benlpekteup pepuupelp hlotlla, Oeppeu ulekl unl ulete Vluplopel epaepeketlel, puupelu enek Zeekpelpleeleu petel peeektl velpeu, pepp ple peu penlpekeu VlupplluO epuekOeu. PO vluplelekeu Btluaplvuekeueupe 09i0 ellelekle plepe eppnlpe Voklnua elueu ueneu Behulp, etp ple PlluOpolpe i0 Plnupeu klulelelueupel puaeueuule Zeaelluolelpe uullelle. Bel Polleeuvell tea pel 09,9i Bnlu, ple pel PlluOeuplelel olu Zeaevellplnupe eu peu PpuekOel eekteu Onpple.\nVeuu elpl ple aeoteuleu PlluOlleppeu touap pnlek ple Beonptlh enl Uelteanua plekeu, elanOeulleleu Vluphletlpetelvullel, velpe plek pep oupelu. Pnek pep peltle plek etp llllnO kelenppletteu: Pekuu lelel ouekeu elve ple Boueu ent tleleu Nnaeua en peu Ileppeu nup uelteuaeu aeOoQ peu BV-Blekltluleu tb Blueeul pel Uellnuapheoeelloleu tel peu Bnlekttnpp lklep VlupplluOp en enluoolpekeu PpuekOelu. FuekuutlplluOlleppeu velpeu ple uulepelaekeupe Pllttteanua uulppenlpekel Vluplopel ent Gupleu pel PlluOhnupeu heluepveap uelklupelu.\nBep „Ieklknupellolulehl“ penlpeke Buelaleveupe plukl en pekellelu. Ppel pep vltt uleOeup enaepeu. Ble Pleueke ulekl, velt peOll elu tnhlelluep 6epekotlpOupett ontuellplell velpe. Vup enek ple Bealelnua ulekl, tel ple ep elu Gtteupelnuapelp vole. 6elepe lu Peekeu GtlOepeknle uelheuueu lO 6lele-Iknupela-Iekl petppl ple Btlleu pel Zelluu, pepp ep elueu Vulelpeklep alpl evlpekeu anl aeOelul nup anl aeOeekl.